KURZUS: Mikroökonómia

MODUL: IV. modul: Piaci szerkezetek

IV. modulzáró teszt

| 1. Egy tökéletesen versenyző vállalat fix költsége, F C=22500 , változóköltség-függvénye pedig V C=2000 q+ q 2 alakú, ahol q a vállalat kibocsátása. A vállalat egy olyan iparágban működik, ahol rajta kívül még 99 másik, vele teljesen azonos költségviszonyokkal és termelési technológiával rendelkező vállalat van jelen. (A vállalatok száma az iparágon belül tehát 100.) A piaci keresleti függvény P=4000−0,08 Q alakú. Határozza meg a vállalatok fedezeti és üzemszüneti pontját, írja fel egyetlen vállalat, valamint az iparág egészének rövid távú kínálati függvényét! Számítsa ki a piaci egyensúlyi árat és mennyiséget, egyetlen vállalat optimális kibocsátását és profitjának nagyságát az optimális kibocsátás mellett! A kapott eredményeket írja be az alábbi táblázatba, majd válaszoljon az alábbi tesztkérdésre!
fedezeti ponthoz tartozó mennyiség, qf |
fedezeti ponthoz tartozó ár, Pf |
üzemszüneti ponthoz tartozó mennyiség, qü |
üzemszüneti ponthoz tartozó ár, Pü |
a piaci egyensúlyi ár, Pe |
a piaci egyensúlyi mennyiség, Qe |
egyetlen vállalat termelése piaci egyensúlyi ár esetén, q* |
egyetlen vállalat profitja, π |
8 pont
A jelenleg érvényes körülmények alapján hosszú távon a piaci ár várhatóan...
| növekedni fog;
| nem változik;
| csökkeni fog.
2 pont
2. Egy termék piacának kínálati oldalán monopolstruktúra érvényesül. A termék inverz piaci keresleti függvénye P=30000−0,5 Q . A nagyvállalat fix költsége 100.000.000 Ft, a termelés határköltsége 10.000 Ft. Határozza meg a monopólium optimális (profitmaximalizáló) kibocsátását, kínálati árát, valamint az általa realizált maximális profit nagyságát! Számítsa ki a monopólium esetén érvényes fogyasztói többlet nagyságát! Hogyan alakulna a fogyasztói többlet nagysága, ha a monopólium elsőfokú árdiszkriminációt alkalmazna? Elsőfokú árdiszkrimináció esetén mekkora lenne a monopólium kibocsátása és profitja? Mekkora lenne piaci termelés, az ár és a fogyasztói többlet nagysága, ha nem monopólium, hanem tökéletesen versenyző vállalatok biztosítanák a vizsgált termék kínálatát? (Tegyük fel, hogy a tökéletesen versenyző vállalatok együttes határköltsége megegyezik a monopólium határköltségével!) A számítások elvégzése után töltse ki az alábbi táblázatot! Az ezres helyiértékeket jelző pontokat NE használja! (A számításokat nagyban segíti, ha munkafüzetébe ábrát is készít.)
a monopólium optimális kibocsátása alapesetben |
a monopólium kínálati ára alapesetben |
a monopólium maximális profitja alapesetben |
a fogyasztói többlet monopólium esetén alapesetben |
a monopólium kibocsátása elsőfokú árdiszkrimináció esetén |
a fogyasztói többlet nagysága elsőfokú árdiszkrimináció esetén |
a monopólium profitja elsőfokú árdiszkrimináció esetén |
a piaci kibocsátás tökéletes verseny esetén |
a piaci ár tökéletes verseny esetén |
a fogyasztói többlet nagysága tökéletes verseny esetén |
10 pont
3. Egy termék piacának kínálati oldalát két vállalat alkotja. Az egyik vállalat F C 1 =100000 fix költséggel és M C 1 =450 határköltséggel termel. A másik vállalatnál ugyanezek a költségkategóriák: F C 2 =80000 illetve M C 2 =900 . A piaci keresleti függvény P=9000−3 Q . (Az alábbi feleletválasztásos és táblázatkitöltős feladatok ehhez a szöveges példához kapcsolódnak!)
Tételezzük fel, hogy a két vállalat közül egyik sem ismeri a másik reakciófüggvényét, s mindketten azt feltételezik a másikról, hogy annak következő időszaki kibocsátása megegyezik a jelenlegivel.
Milyen duopol szerkezetről van szó?
| Cournot-duopólium;
| Stackelberg-duopólium;
| Bertrand-duopólium.
1 pont
Írja fel az egyes vállalatok reakciófüggvényeinek képletét, számítsa ki egyensúlyi kibocsátásukat, az összpiaci kibocsátást, a piaci árat, valamint az egyes vállalatok profitját, majd a kapott eredményeket írja be az alábbi táblázatba!
első vállalat egyensúlyi kibocsátása (q1) |
második vállalat egyensúlyi kibocsátása (q2) |
összpiaci kibocsátás (Q) |
piaci ár (P) |
első vállalat profitja ( π 1 ) |
második vállalat profitja ( π 2 ) |
12 pont
Most azt tételezzük fel, hogy az első vállalat ismeri a második vállalat reakciófüggvényét, s optimális kibocsátási nagyságának meghatározáskor eleve figyelembe veszi a másik viselkedését. Milyen duopol szerkezetről van szó?
| Cournot-duopólium;
| Stackelberg-duopólium;
| Bertrand-duopólium.
1 pont
Számítsa ki most is az egyes vállalatok egyensúlyi kibocsátását, az összpiaci kibocsátást, a piaci árat, valamint az egyes vállalatok profitját, majd a kapott eredményeket írja be az alábbi táblázatba!
a vezető vállalat egyensúlyi kibocsátása (q1) |
a követő vállalat egyensúlyi kibocsátása (q2) |
összpiaci kibocsátás (Q) |
piaci ár (P) |
vezető vállalat profitja ( π 1 ) |
követő vállalat profitja ( π 2 ) |
12 pont