KURZUS: Mikroökonómia

MODUL: III. modul: Termelési technológiák és költségek

7. lecke: A termeléselmélet alapfogalmai

| Tanulási útmutató
A 7. leckéhez tartozó tananyag a Tk. 7. A vállalatok helye a gazdaságban, valamint a 8.1. A termelési függvény című fejezete illetve alfejezete (104-114. o.). Először olvassa el a tankönyv kijelölt részét, majd végezze el a tevékenységeket, végül oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, ábráik alapján jegyezze meg a leckéhez kapcsolódó következő alapfogalmak jellemzőit: technikailag (technológiailag) hatékony tényezőfelhasználás, technológiailag nem hatékony tényezőfelhasználás, (kétváltozós) termelési függvény, skálahozadéki függvény, parciális termelési függvény, hosszú táv, rövid táv, piaci időtáv, isoquant-görbe! A technikailag (technológiailag) hatékony és nem hatékony tényezőfelhasználás felismeréséhez, megkülönböztetéséhez oldja meg Fgy. 33. oldalán található 1. feladatot! Válassza ki, hogy az ott szereplő táblázatban megadott ugyanazon kibocsátási szintet biztosító termelési eljárások (tőke/munka kombinációk) közül melyek nem elégítik ki a hatékonyság elvét, vagyis melyek nem hatékonyak technológiailag! Figyelje meg, hogy egyrészt a technológiai értelemben hatékonytalan megoldások esetében semmi értelme azok gazdaságosságát vizsgálni (ugyanis biztos, hogy azok gazdaságtalanok), másrészt az olyan megoldások közül, amelyeket technológiai hatékonytalanságuk miatt nem tudunk kizárni, csak a gazdaságosság elve (jelen esetben a minimális költség elve) alapján tudjuk kiválasztani a legjobbat! Tekintse át újra a Módszertani segédlet többváltozós termelési függvénnyel, termelési közömbösségi görbékkel és a parciális termelési függvénnyel foglalkozó részeit (54-55., 60-61. és 63-65. oldalak), különös figyelmet fordítva azok ábráira, grafikus levezetésük elveire! Ismét tekintse át a Módszertani segédlet termelési közömbösségi görbékkel foglalkozó részét (60-61. oldalak), különös figyelmet fordítva az isoquantok analitikus meghatározására adott kétváltozós termelési függvény esetén! Ezek után tegyük fel, hogy egy vállalat termelési függvénye Q=2 K L alakú! A tankönyv 112. oldalán található 8.1 táblázat mintájára készítsen egy táblázatot, amely különböző K és L kombinációk (K = 1, 2, 3, 4 és L = 1, 2, 3, 4) mellett mutatja a kibocsátás nagyságát, feltéve, hogy a vállalat technológiája a fenti függvénnyel jellemezhető! A táblázatban keresse meg azokat a termelési tényező kombinációkat, amelyek 4 egységnyi kibocsátást tesznek lehetővé! Az így meghatározott pontjai segítségével ábrázolja ezek után a 4 egységnyi kibocsátáshoz tartozó isoquant-görbét! A termelési függvény formulája alapján határozza meg a görbe egyenletét is! (További gyakorló példa a Fgy. 34. oldalán található 5. feladat a) része.) Ismét tekintse át a Módszertani segédlet parciális termelési függvénnyel foglalkozó részét (63-65. oldalak) különös figyelmet fordítva a parciális termelési függvény képletének meghatározására adott kétváltozós termelési függvény esetén! Ezek után tegyük fel, hogy egy vállalat termelési függvénye Q=2 K L alakú! Határozza meg a parciális termelési függvény képletét, ha a tőkeállomány rövid távon 25 egységben rögzített, majd néhány pontjának meghatározásával rajzolja fel a függvény grafikonját! A parciális termelési függvény pontjainak isoquant görbék alapján történő meghatározásának gyakorlásához oldja meg a Fgy. 33. oldalán kezdődő 3. feladat a) és b) pontját!
Követelmények
A leckét akkor sikerült megfelelően elsajátítania, ha Ön képes
jellemzőket rendelni a leckéhez kapcsolódó következő alapfogalmakhoz és/vagy jellemzőik, illetve ábra alapján felismerni azokat: technikailag (technológiailag) hatékony tényezőfelhasználás, technológiailag nem hatékony tényezőfelhasználás, (kétváltozós) termelési függvény, skálahozadéki függvény, parciális termelési függvény, hosszú táv, rövid táv, piaci időtáv, isoquant-görbe; azonos kibocsátási szintet biztosító termelési eljárások közül kiválasztani a technikailag nem hatékony megoldásokat; ábrák és grafikus levezetések alapján felismerni a hosszú távú (vagy kétváltozós) termelési függvényt, a rövid távú (vagy parciális) termelési függvényt és a termelési közömbösségi (vagy isoquant) görbéket; hosszú távú (kétváltozós) termelési függvény képlete alapján meghatározni annak pontjait, felismerni a termelési függvény ábráját, valamint a függvény képlete alapján meghatározni valamely kibocsátási szinthez tartozó isoquantjának képletét, meghatározni az isoquant pontjait, s felismerni annak ábráját; hosszú távú (kétváltozós) termelési függvény képlete alapján meghatározni a parciális termelési függvény formuláját és pontjait (valamely adott tőkeállomány mellett), felismerni annak ábráját, és/vagy pontjaikkal megadott isoqant-görbék alapján meghatározni valamely adott tőkeállomány melletti parciális termelési függvény pontjait.

| Önellenőrző feladatok
1. Egészítse ki az alábbi mondatokat a felsorolt, 1-7 számokkal jelölt fogalmakkal. Az üres helyekre a helyesnek vélt fogalom számjelét írja. Egy helyre csak egy számot írhat, s minden számot csak egyszer használhat fel! 1 technikailag nem hatékony tényező-felhasználás 2 technikailag hatékony tényező-felhasználás 3 isoquant-görbe 4 parciális termelési függvény 5 skálahozadéki függvény 6 hosszú táv 7 piaci időtáv esetén az adott kibocsátást a lehető legkevesebb erőforrás igénybevételével érjük el. A(z) azt mutatja meg, hogyan alakul a kibocsátás nagysága, ha az egyes erőforrások felhasználását azonos arányban változtatjuk. A(z) rövid távra vonatkozik. A(z) hosszú távú elemzési eszköz. olyan tartam, amelyen belül nincs lehetőség egyik termelési erőforrás felhasznált mennyiségének megváltoztatására sem.
2. Az alábbi táblázat egy vállalkozás kibocsátási mennységeit mutatja különböző tőke-munka kombinációk esetén! A táblázat alatt jelölje meg a nem hatékony tényezőkombinációkat!
| 1 gép | 2 gép | 3 gép
1 munkás | 4 | 9 | 11
2 munkás | 4 | 12 | 15
3 munkás | 3 | 11 | 20
Jelölje meg a nem hatékony tényezőkombinációkat!
| 1 gép - 1 munkás;
| 1 gép - 2 munkás;
| 1 gép - 3 munkás;
| 2 gép - 1 munkás;
| 2 gép - 2 munkás;
| 2 gép - 3 munkás;
| 3 gép - 1 munkás;
| 3 gép - 2 munkás;
| 3 gép - 3 munkás.
3. Az alábbi táblázat olyan tőke-munka kombinációkat mutat, amelyekkel egy vállalat számára kibocsátási szint elérését teszik lehetővé!
| A | B | C | D | E | F
gép | 1 | 2 | 2 | 3 | 4 | 5
munkás | 3 | 3 | 2 | 2 | 1 | 1
Jelölje meg a nem hatékony tényezőkombinációkat!
| A;
| B;
| C;
| D;
| E;
| F.
4. Egy vállalkozás technológiája a Q=300 K⋅L alakú termelési függvénnyel jellemezhető, ahol Q az előállítható termékek mennyisége, K a vállalat tőkeállománya (mondjuk millió Ft-ban mérve), L pedig a felhasznált munkaerő mennyisége (mondjuk az alkalmazottak létszámával mérve). A következő táblázatkitöltős és tesztfeladatok ehhez a szöveges példához kapcsolódnak.
Határozza meg a hosszú távú termelési függvény pontjait, vagyis a termelés nagyságát az alábbi táblázatban feltüntetett K és L kombinációk (K = 1, 2, 3, 4 és L = 1, 2, 3, 4) mellett, majd a kapott értékeket írja be az alábbi táblázatba! Törtek esetén két tizedesjegyre kerekítsen!
|  | K
|  | 1 | 2 | 3 | 4
L | 1 |  |  |  |
2 |  |  |  |
3 |  |  |  |
4 |  |  |  |
Az alábbi ábra a fenti vállalkozás néhány isoquant-görbéjét mutatja. Melyik a Q=600-as kibocsátási szinthez tartozó isoquant?
| Q1 jelű isoquant;
| Q2 jelű isoquant;
| Q3 jelű isoquant;
| Q4 jelű isoquant.
Melyik a Q=600-as kibocsátási szinthez tartozó isoquant egyenlete?
| K=600/Q ;
| K= 600 L ;
| K= 4 L ;
| Q=600 L .
Melyik a parciális termelési függvény képlete, ha a tőke mennyisége rövid távon rögzített és K=4 egységnyi (vagyis 4 millió Ft)?
| Q=600 L ;
| Q=600 L ;
| Q=300 L ;
| Q=300 L .
Határozza meg a parciális termelési függvény pontjait, vagyis a kibocsátás nagyságát L = 1, 2, 3, 4 munkafelhasználás esetén, ha a tőkeállomány rövid távon 4 egységen rögzített, majd a kapott értékeket írja be az alábbi táblázatba! A megoldáshoz nagy hasznát veheti a feladat első részéhez készített táblázatnak! Törtek esetén ismét két tizedesjegyre kerekítsen!
L | Q
1 |
2 |
3 |
4 |