KURZUS: Mikroökonómia

MODUL: VI. modul: Általános egyensúly

20. lecke: A termelés egyensúlya és az általános egyensúly

| Tanulási útmutató
A 20. leckéhez tartozó tananyagot a Tk. 13. Az általános egyensúly című fejezetének 13.2. A termelés egyensúlya és 13.3. Az általános egyensúly című alfejezetében találja (241-248. o.). A kapcsolódó tananyag viszonylag rövid, ezért a tevékenységek elvégzése, a követelmények áttekintése és az önellenőrző feladatok megoldása nem igényel többet másfél óránál. Az ábrák értelmezése a lecke során nagy hangsúlyt kap, ezért azokra kifejezetten ügyeljen. Először olvassa el a tankönyv kijelölt részét, azután végezze el a tevékenységeket, majd oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő (alap)fogalmak jellemzőit: a termelés Edgeworth-doboza, Pareto-hatékony tényezőallokáció, a termelés szerződési görbéje, az együttes piaci egyensúly és Pareto-hatékony tényezőfelhasználás feltétele, a termelési lehetőségek határa vagy transzfomációs görbe, a transzformációs határráta, a piaci egyensúly (esetén érvényesülő összefüggések), a termelés és a csere együttes egyensúlya! A Tk. 241-243. oldalainak szöveges magyarázata és ábrái alapján jól jegyezze meg az elemzés során előforduló nevezetes pontok, görbék és alakzatok jellemzőit, a termelési szerződési görbe levezetésének elvét, valamint a piaci egyensúly kialakulásának folyamatát és jellemzőit! Tekintse át figyelmesen a Tk. 244. oldalán található ábrák alapján a transzformációs görbe és a szerződési görbe kapcsolatát! A Tk. 245-247. oldalának képletei és szöveges magyarázata alapján gondolja végig, majd jegyezze meg, hogyan alakul a transzformáció határrátája a termelési lehetőségek határa görbe mentén, valamint, hogy milyen feltételek teljesülnek a piaci egyensúly esetén! Tekintse át figyelmesen a Tk. 247. oldalán található, a termelés és a csere együttes egyensúlyát bemutató ábrát, s jegyezze meg jól az általános egyensúly legfontosabb tulajdonságát! Jól jegyezze meg a Tk. 248. oldalának alján a hatékony egyensúly tökéletes verseny által kielégített feltételeivel kapcsolatos bekezdést, valamint az azt követő három pontból álló felsorolást!
Követelmények
A leckét akkor sikerült megfelelően elsajátítania, ha Ön képes
jellemzőket, formulákat és ábrákat rendelni a leckéhez kapcsolódó következő alapfogalmakhoz és/vagy jellemzőik, formuláik és ábráik alapján felismerni azokat: a termelés Edgeworth-doboza, Pareto-hatékony tényezőallokáció, a termelés szerződési görbéje, az együttes piaci egyensúly és Pareto-hatékony tényezőfelhasználás feltétele, a termelési lehetőségek határa vagy transzfomációs görbe, a transzformációs határráta, a piaci egyensúly (esetén érvényesülő összefüggések), a termelés és a csere együttes egyensúlya; ábra alapján felismerni a termelés Edgeworth-dobozának nevezetes pontjait, területeit és görbéit, illetve társítani egymáshoz a termelés Edgeworth-dobozának (nevezetes) pontjait, görbéit, területeit, valamint azok szöveges jellemzőit; megállapítani a termelés Edgeworth-dobozával, annak nevezetes pontjaival és alakzataival kapcsolatban megfogalmazott állítások helyességét vagy helytelenségét; ábrák alapján társítani egymáshoz a termelés szerződési görbéjének, valamint a transzformációs görbének a pontjait; megállapítani a transzformációs határráta növekedését vagy csökkenését ábrán jelölt pontok közötti elmozdulás esetén, illetve megállapítani a transzformáció határrátájával kapcsolatban megfogalmazott állítások helyességét vagy helytelenségét; jellemzőik szöveges megfogalmazása alapján felismerni a termelés és a csere együttes egyensúlyát bemutató ábra nevezetes pontjait és alakzatait; megállapítani a hatékony egyensúly tökéletes verseny által kielégített feltételeivel kapcsolatosan megfogalmazott állítások helyességét vagy helytelenségét.

| Önellenőrző feladatok
1. Az alábbi ábra az x és y termék termelésének Edgeworth-dobozát mutatja. Az ábrához kapcsolódó feladatok az ábra alatt olvashatók.
Az összetett mondatokban megfogalmazott állítások a fenti ábrához kapcsolódnak!
Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A legtöbb x terméket a termelési szerződési görbe Oy pontjában lehet termelni, mert ekkor az összes erőforrást az x termék előállítására fordítják. |
A | B | C | D | E
A D pontban a technikai helyettesítés határrátája mindkét terméknél azonos, mivel itt két isoquant görbe metszi egymást. |
A | B | C | D | E
Rendelje egymáshoz a fent látható termelési szerződési görbe nagybetűkkel, valamint a következő ábrán szereplő transzformációs görbe számokkal jelölt pontjait úgy, hogy az alábbi mondatok mindegyikét kiegészíti a transzformációs görbe adott pontjaihoz tartozó 1-6 számok valamelyikével! Minden üres helyre csak egy számot írhat! A szerződési görbe Ox pontjának a transzformációs görbe pontja felel meg. A szerződési görbe A pontjának a transzformációs görbe pontja felel meg. A szerződési görbe B pontjának a transzformációs görbe pontja felel meg. A szerződési görbe C pontjának a transzformációs görbe pontja felel meg. A szerződési görbe D pontjának a transzformációs görbe pontja felel meg. A szerződési görbe Oy pontjának a transzformációs görbe pontja felel meg.
Az alábbi igaz-hamis állítások az előző ábrán látható transzformációs görbéhez kapcsolódnak.
Döntse el az alábbi állításokról, hogy igazak vagy hamisak!
A termelési lehetőségek határa görbe (2) pontjában magasabb a transzformáció határrátája, mint a (3) pontban. |
Ha a kereslet megnövekedése miatt x termék ára relatíve megemelkedik, akkor a termelők a korábban optimális (2) pontból a (3) pont felé fognak elmozdulni, vagyis az erőforrások átcsoportosításával növelik x termelését y rovására. |
2. Egészítse ki a mondatokat az alábbi ábrán jelölt pontok betűjelével! Egy helyre csak egy betűt írhat! A(z) pontban a transzformáció határrátája megegyezik a termékárak arányával és a fogyasztók két termékre vonatkozó helyettesítési határrátáival, ezért a két termék ilyen termelési kombinációja esetén érvényesül az általános egyensúly. A(z) pont mutatja a két termék optimális termelési mennyiségének megoszlását a két fogyasztó (vagy fogyasztói csoport) között általános egyensúly esetén.
3. Döntse el az alábbi állításokról, hogy igazak vagy hamisak!
Ha a transzformációs határráta megegyezik a határköltségek arányával, akkor biztosított a termékek hatékony allokációja a fogyasztók között. |
A termelés szerződési görbéje mentén Pareto-hatékonyan használják fel a termelési tényezőket. |
Adott termelési tényezőállománnyal akkor biztosítható a legmagasabb szükségletkielégítés, ha a transzformációs határráta megegyezik a fogyasztók helyettesítési határrátáival. |