KURZUS: Mikroökonómia

MODUL: Zárszó

Tudnivalók a mikroökonómia vizsgával kapcsolatban

| Kedves Hallgató! Ha e zárszóhoz a leckék megoldása után érkezett, akkor köszönöm kitartó munkáját! Amennyiben a vizsgával kapcsolatos tudnivalók miatt mindjárt a felkészülés legelején nyitotta meg ezt a részt, akkor jó munkát kívánok, s kérem, a vizsgával kapcsolatos megjegyzések elolvasása után kezdje meg a tananyag alapos feldolgozását!
Higgye el: ha a tanulási utasításoknak megfelelően, a megadott tevékenységek végrehajtásával készül, nem fogják meglepetések érni a vizsgán! Az önellenőrző és modulzáró feladatok gyakorlatilag a vizsgapéldákra adnak mintát, ezért ezeknek a mögöttes számolási algoritmus megértésével való megoldása kiemelten fontos.
A mikroökonómia vizsgával kapcsolatos legfontosabb tudnivalók a következők:
A vizsgára a legtöbb tárgyból (így közgazdaságtanból is) 50 perc áll rendelkezésre. Az eltelt idő figyelemmel kísérése nagyon fontos. Aki csak egy másodperccel is kicsúszik az időkeretből, vizsgája elvész, hiába próbálja a "mehet" gombbal elküldeni a tesztet! Kérem, erre nagyon-nagyon figyeljenek oda! A vizsgajelentkezés vagy a vizsga során felmerült technikai problémákat mindig a vizsgákat kiíró, szervező és lebonyolító Felnőttképzési Központ munkatársainak kell jelezni. A tutorral a vizsgák során nem fognak személyesen találkozni. A vizsga megkezdésekor a Felnőttképzési Központ munkatársai egy válaszadó lapot és - a mellékszámítások elvégzéséhez - egy üres lapot osztanak ki. A dolgozathoz kapcsolódó számításokat ezen a lapon végezzék! A mellékszámításokat minden esetben adják be! Tutori javítást (vagyis a beadott lapot tutor által történő átnézését) kizárólag a mellékszámítások megléte esetén kérhetnek! A mikroökonómia dolgozatok három feladatcsoportból állnak, ezek mindegyikére találnak mintapéldákat az önellenőrző és a modulzáró feladatok között. A feladatcsoportok a következők: (1) feleletválasztós tesztek, definíciók hiányzó szavakkal, ábrahozzárendelési feladatok stb.; (2) kisebb számítási példák, táblázatkitöltés; (3) nagyobb számítási példák, optimalizációs feladatok (fogyasztói, munkavállalói, intertemporális és tényezőfelhasználási optimum). Amennyiben a coedus oktatási keretrendszer szerint előírt anyagrészeket alaposan feldolgozta (feldolgozza), akkor a fentiekben jelzett kérdéscsoportok teljesen világosak (lesznek). A feladatok száma dolgozatonként eltérhet. Nyilván a kisebb és nagyobb számítási példák feladatcsoportban minden alkalommal 1-1 példa várható. Az elsőként említett kérdéscsoportban változó a feladatok száma. A feladatsor minden esetben 40-45 perc alatt megoldható. A tesztre kapható összpontszám 30, az eredmény 15 ponttól elégséges. A mikroökonómia tárgy esetében a vizsgaeredménybe nem számít bele a modulzáró feladatok megoldása során elért összpontszám.
Jó felkészülést és sikeres vizsgákat kívánok!