KURZUS: Mikroökonómia

MODUL: IV. modul: Piaci szerkezetek

14. lecke: Monopólium

| Tanulási útmutató
A 14. leckéhez tartozó tananyagot a Tk. 10.1. A kínálati magatartást meghatározó tényezők, 10.3. A monopólium, valamint 10.7. Profitnövelési lehetőségek monopolerő esetén című alfejezetében találja (162-171., 182-188., valamint 203-208. o.). Először olvassa el a tankönyv kijelölt részeit (figyelem: a 10.1. fejezet nem tévedésből szerepel újra!), majd végezze el a tevékenységeket, végül oldja meg az önellenőrző feladatokat! A tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő! Felhívjuk figyelmét, hogy a leckéhez kapcsolódó tevékenységek és gyakorló feladatok száma viszonylag magas, ezért javasoljuk, hogy kétszer másfél órát szánjon rá! A másod- és harmadfokú árdiszkrimináció számítási feladatban nem fog megjelenni!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő alapfogalmak jellemzőit: monopólium, a monopólium keresleti, összbevételi és határbevételi függvénye, a monopólium maximális profitot biztosító kínálata, a pozitív illetve zérus gazdasági profitot realizáló monopolista kínálata, haszonkulcs, monopolerő, Lerner-index, holtteher-veszteség, a természetes monopólium és az állami árszabályozás, árdiszkrimináció, elsőfokú árdiszkrimináció, másodfokú árdiszkrimináció, harmadfokú árdiszkrimináció! Mondjon példát olyan piacokra, amelyeket erős versenyhelyzet jellemez, s olyanokra is, ahol egy vállalat monopolpozícióban van! Mondjon példát az árdiszkrimináció egyes fajtáira! A Tk. 207-208. oldala alapján mondjon példákat olyan piaci belépési korlátokra, amelyek képesek fenntartani egy vállalat monopolhelyzetét! Figyelmesen olvassa el újra a Tk. 164-171 és 182-184. oldalát, valamint a Módszertani segédlet maximális profitot biztosító kibocsátási szint meghatározásával foglalkozó részét (49. oldal) tekintse át az ott bemutatott mintapéldákat, azok megoldási elveit, majd oldja meg a következő négy tevékenységben meghatározott feladatokat, amelyekkel a monopólium profitmaximumot biztosító kibocsátásának - táblázat, függvények vagy ábrák alapján történő - meghatározását gyakorolhatja. A Fgy. 52. oldalán található 1. feladat megoldásával gyakorolja a monopólium profitmaximalizáló kibocsátásának, kínálati árának és maximális profitjának meghatározását táblázatos feladat esetén! A Fgy. 54. oldalán található 7. feladat, 5. feladat és 6. feladat (ilyen sorrendben történő) megoldásával gyakorolja a monopólium profitmaximalizáló kibocsátásának, kínálati árának és maximális profitjának meghatározását a piaci keresleti vagy a határbevételi, valamint a költségfüggvények alapján, illetve az azok közötti összefüggések felhasználásával. A Tk. 166. oldala alapján jól jegyezze meg a lineáris keresleti függvény és a hozzá tartozó határbevételi függvény algebrai alakja és grafikonja közötti kapcsolatot! Ezt az összefüggést a legtöbb számítási és geometriai feladatnál használnia kell! A Fgy. 53. oldalán található 4. feladat megoldásával gyakorolja a monopólium keresleti, határbevételi, átlag- és határköltség függvénye, profitmaximalizáló kibocsátása és kínálati ára közötti összefüggések alkalmazását! A Fgy. 57. oldalán található 15. feladat és az 52. oldalon található 2. feladat (ilyen sorrendben történő) megoldásával gyakorolja a monopólium és tökéletesen versenyző iparág profitmaximalizáló kibocsátásának, kínálati árának, profitjának, a fogyasztói és termelői többlet változásának jelölését, valamint a monopólium okozta holtteher-veszteség meghatározását a keresleti és/vagy határbevételi, illetve az átlag- és határköltség-függvényeket tartalmazó ábra alapján! Tekintse át ismét a Tk. 203-208. oldalán az árdiszkriminációról szóló részt, különös figyelmet fordítva az elsőfokú árdiszkrimináció jellemzőire! A Fgy. 56. oldalán található 11. feladat, az 58. oldalon lévő 18., valamint az 55. oldalon található 10. feladat (ilyen sorrendben történő) megoldásával gyakorolja az elsőfokú árdiszkrimináció kibocsátásra és profitra gyakorolt hatásának, valamint a monopólium, illetve az elsőfokú árdiszkriminációt végrehajtó monopólium okozta fogyasztói és termelői többlet változás és holtteher-veszteség kiszámítását! Figyelmesen olvassa el újra Tk. 186. oldalán a természetes monopólium állami szabályozásáról szóló részt, majd oldja meg a Fgy. 58. oldalán található 19. feladatot!
Követelmények
A leckét akkor sikerült megfelelően elsajátítania, ha Ön képes
jellemzőket, formulákat és ábrákat rendelni a leckéhez kapcsolódó következő alapfogalmakhoz és/vagy jellemzőik, formuláik és ábráik alapján felismerni azokat: monopólium, a monopólium keresleti, összbevételi és határbevételi függvénye, a monopólium maximális profitot biztosító kínálata, a pozitív illetve zérus gazdasági profitot realizáló monopolista kínálata, haszonkulcs, monopolerő, Lerner-index, holtteher-veszteség, a természetes monopólium és az állami árszabályozás, árdiszkrimináció, elsőfokú árdiszkrimináció, másodfokú árdiszkrimináció, harmadfokú árdiszkrimináció; példákat rendelni a következő alapfogalmakhoz vagy példák alapján felismerni azokat: (tökéletes) verseny, monopólium, első-, másod- és harmadfokú árdiszkrimináció, piaci belépési korlátok; táblázatos formában megadott függvények alapján kiszámítani egy monopólium profitmaximalizáló kibocsátását, kínálati árát és maximális profitját (mintapélda: Fgy. 52. o. 1. feladat); kiszámítani a monopólium profitmaximalizáló kibocsátását, kínálati árát és maximális profitját a piaci keresleti vagy a határbevételi, valamint a költségfüggvények alapján, illetve az azok közötti összefüggések felhasználásával (mintapéldák az ötödik. és hatodik tevékenységnél); a keresleti és/vagy határbevételi, illetve az átlag- és határköltség-függvényeket bemutató ábrák alapján felismerni a monopólium és a tökéletesen versenyző iparág profitmaximalizáló kibocsátásának, kínálati árának, profitjának, a fogyasztói és termelői többlet változásának, valamint a monopólium okozta holtteher-veszteség nagyságának megfelelő pontokat és területeket (mintapéldák a hetedik tevékenységnél); kiszámítani az elsőfokú árdiszkrimináció kibocsátásra és profitra gyakorolt hatását, valamint a monopólium, illetve az elsőfokú árdiszkriminációt végrehajtó monopólium okozta fogyasztói és termelői többlet változást és a holtteher-veszteség nagyságát (mintapéldák a nyolcadik tevékenységnél); kiszámítani a határköltség-alapú árképzés vagy a hatósági árszabályozás természetes monopólium kibocsátására és profitjára gyakorolt hatását, valamint (ha az szükséges) a monopólium állami támogatásának mértékét (mintapélda: Fgy. 58. o. 19. feladat).

| Önellenőrző feladatok
1. Rendelje hozzá az alábbi mondatokhoz a hozzájuk kapcsolható közgazdasági fogalmak számjelét! Minden egyes mondathoz csak egyetlen számjelet írhat! Közgazdasági fogalmak: 1 természetes monopólium 2 piaci belépési korlát 3 elsőfokú árdiszkrimináció 4 másodfokú árdiszkrimináció 5 harmadfokú árdiszkrimináció A strandon tanuló és a nyugdíjas belépőjegy ára alacsonyabb a felnőtt jegyénél. Az autókereskedőnél lehet alkudni: a dealernek általában jelentős mozgástere van az eladási ár tekintetében, mindenki más és más, az általa kialkudott áron juthat hozzá még az ugyanolyan típusú és azonos felszereltségű autóhoz is. Egy nagyvállalat gyártási technológiája szabadalommal védett. Vannak olyan termékek, amelyek előállítása olyan nagy fixköltséggel jár, hogy egyetlen nagy vállalat hatékonyabban képes kielégíteni a termék keresletét, mint sok kicsi.
2. Az alábbi ábra egy monopólium keresleti, határbevételi függvényét, valamint költségfüggvényeit mutatja.
Rendelje hozzá az alábbiakban felsorolt függvényekhez a fenti ábrán látható megfelelő számjeleket! Minden függvényhez csak egy számjelet rendelhet! keresleti függvény határbevételi függvény átlagos változóköltség függvény határköltség függvény
Az alábbi tesztfeladatok ugyancsak a fenti ábrához kapcsolódnak!
Melyik terület mutatja a monopólium teljes bevételét optimális kibocsátás esetén?
| az ACFIH pontok mint csúcsok által határolt sokszög területe;
| az FIH pontok mint csúcsok által határolt háromszög területe;
| az ODHA pontok mint csúcsok által határolt téglalap területe;
| az ODGB pontok mint csúcsok által határolt téglalap területe;
| az ABGH pontok mint csúcsok által határol téglalap területe.
Melyik terület mutatja a monopólium összes költségét optimális kibocsátás esetén?
| az ACFIH pontok mint csúcsok által határolt sokszög területe;
| az FIH pontok mint csúcsok által határolt háromszög területe;
| az ODHA pontok mint csúcsok által határolt téglalap területe;
| az ODGB pontok mint csúcsok által határolt téglalap területe;
| az ABGH pontok mint csúcsok által határol téglalap területe.
Melyik terület mutatja a monopólium profitját optimális kibocsátás esetén?
| az ACFIH pontok mint csúcsok által határolt sokszög területe;
| az FIH pontok mint csúcsok által határolt háromszög területe;
| az ODHA pontok mint csúcsok által határolt téglalap területe;
| az ODGB pontok mint csúcsok által határolt téglalap területe;
| az ABGH pontok mint csúcsok által határol téglalap területe.
Melyik terület mutatja a monopólium okozta holtteher-veszteséget?
| az ACFIH pontok mint csúcsok által határolt sokszög területe;
| az FIH pontok mint csúcsok által határolt háromszög területe;
| az ODHA pontok mint csúcsok által határolt téglalap területe;
| az ODGB pontok mint csúcsok által határolt téglalap területe;
| az ABGH pontok mint csúcsok által határol téglalap területe.
3. A SZE marketing szakirányos hallgatói egy regionális monopólium termékével kapcsolatosan piackutatást végeztek. A vizsgálat a következő eredménnyel zárult.
Megállapították, hogy a termék piaci rezervációs ára 20.000 Ft (vagyis ez az az ár, amelynél már a "legkitartóbb" vevő is kilép a piacról), és hogy a piaci kereslet maximális nagysága 100.000 db (vagyis ha a terméket ingyen adná a vállalat, 100.000 db-nál többet akkor sem tudna szétosztogatni). A kereslet nagyságára 0 és 20.000 Ft közötti árak esetén is készítettek becslést, s igazából az látszott, hogy nagy hibát nem követnek el, ha lineáris keresleti függvényt alkalmaznak. (Meg persze belátták azt is, hogy az egyszerűbb függvényforma használatával kapott közelítő eredmény többet ér, mintha egy bonyolult formulát használva "beletörik a bicskájuk" a megoldásba, s semmilyen eredményt nem tudnak felmutatni.)
Természetesen eszükbe jutott az, hogy nem véletlenül tanultak mikroökonómiát, s a keresleti függvény és a monopólium költségviszonyainak ismeretében meg tudnák állapítani, hogy vajon a monopólium helyes árstratégiát követ-e jelenleg, ha potenciális versenytárssal nem kell számolnia, s tulajdonképpen szinte egyedüli célja profitjának maximalizálása. A pénzügyi és számviteli osztályon azt az információt kapták, hogy a vállalat rövid távon 50.000.000 Ft-os fix költséggel működik, s minden egyes újabb termék előállítása 8.000 Ft-ba kerül darabonként.
(Az alábbi kérdések mindegyike ehhez a szöveges feladathoz kapcsolódik!)
Határozza meg a piaci keresleti függvény, a határbevételi függvény és a költségfüggvények képletét, majd rendelje az egyes függvények alább megadott számjelét és a formulákat! Minden formulához csak egyetlen számjelet rendelhet! Függvények: 1 FC 2 VC 3 TC 4 AFC 5 AVC 6 AC 7 MC 8 TR 9 MR Formulák: ...=20000−0,4 Q ...=8000 Q ...=20000 Q−0,2 Q 2 ...= 50000000 Q +8000
Határozza meg a monopólium optimális (profitmaximalizáló) kibocsátását, kínálati árát, valamint az általa realizált maximális profit nagyságát! Számítsa ki a monopólium esetén érvényes fogyasztói többlet nagyságát! Hogyan alakulna a fogyasztói többlet nagysága, ha a monopólium elsőfokú árdiszkriminációt alkalmazna? Elsőfokú árdiszkrimináció esetén mekkora lenne a monopólium kibocsátása és profitja? Mekkora lenne piaci termelés, az ár és a fogyasztói többlet nagysága, ha nem monopólium, hanem tökéletesen versenyző vállalatok biztosítanák a vizsgált termék kínálatát? (Tegyük fel, hogy a tökéletesen versenyző vállalatok együttes határköltsége megegyezik a monopólium határköltségével!) A számítások elvégzése után töltse ki az alábbi táblázatot! Az ezres helyiértékeket jelölő pontokat ne használja! (A számításokat nagyban segíti, ha munkafüzetébe ábrát is készít.) a monopólium optimális kibocsátása alapesetben a monopólium kínálati ára alapesetben a monopólium maximális profitja alapesetben a fogyasztói többlet monopólium esetén alapesetben a monopólium kibocsátása elsőfokú árdiszkrimináció esetén a fogyasztói többlet nagysága elsőfokú árdiszkrimináció esetén a monopólium profitja elsőfokú árdiszkrimináció esetén a piaci kibocsátás tökéletes verseny esetén a piaci ár tökéletes verseny esetén a fogyasztói többlet nagysága tökéletes verseny esetén