KURZUS: Mikroökonómia

MODUL: III. modul: Termelési technológiák és költségek

9. lecke: A termelés elemzése hosszú távon

| Tanulási útmutató
A 9. leckéhez tartozó tananyagot a Tk. 8. A termelés című fejezetének 8.3.1. A nem tökéletesen helyettesítő termelési tényezők isoquantjai, 8.4. A skálahozadéki függvény, illetve 8.5. A homogén termelési függvény című alfejezetében találja (123-133. o.). A Tk. 8.3.2. (126-129. o.), valamint 8.6. (133-136. o.) alfejezete nem része a tananyagnak, ezek feldolgozásával feleslegesen ne töltse az idejét! Először olvassa el a tankönyv kijelölt részét, majd végezze el a tevékenységeket, végül oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő! Előfordulhat, hogy a tevékenységek között utalásokat talál a Fgy. olyan példáira, amelyek más pontjait a tananyag előző leckéi során már megoldotta, s az ott kapott eredményekre most ismét szüksége van. Amennyiben nem akarja a teljes példa megoldását elölről kezdeni (vagy újra gyakorolni a korábbi anyagrészekhez kapcsolódó részfeladatokat), akkor lapozzon vissza munkafüzetében!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
A Tk. 123-124. oldalainak szöveges magyarázata, formulái és ábrája alapján jegyezze meg az egymást nem tökéletesen helyettesítő termelési tényezők isoquantjainak jellemzőit, alakját, valamint releváns tartományuk kijelölésének elveit! A Tk. 124. oldalán található 8.11. ábra mintájára készítsen saját ábrát, amelyen egymást nem tökéletesen helyettesítő termelési tényezők isoquantjai (az ún. "jól viselkedő" isoquantok ) láthatók! Jelölje ki ezek releváns tartományát! Figyelmesen olvassa el újra a Tk. 125-126. oldalát, valamint a Módszertani segédlet technikai helyettesítési határrátával foglalkozó részét (73-75. oldalak), tekintse át az ott bemutatott mintapéldákat, majd oldja meg a Fgy. 35. oldalán található 6. feladat b) és c) részét! A Tk. 8.12. ábrája, s a mellette található szöveges magyarázat alapján jegyezze meg, hogyan alakul a technikai helyettesítés határrátája egy "jól viselkedő" termelési közömbösségi görbe mentén! Olvassa el újra a Tk. 129-131. oldalát, tekintse át az ott bemutatott mintapéldákat és ábrákat, majd oldja meg a Fgy. 34. oldalán található 5. feladat b) részét, a 36. oldal 9. feladatát, valamint a 39. oldal 24. feladatának a) részét! Jól jegyezze meg milyen módon lehet ábrákkal és képletekkel jellemezni a különböző típusú skálahozadékokat! Olvassa el újra a Tk. 132-133. oldalát, tekintse át az ott bemutatott mintapéldákat, majd oldja meg a Fgy. 35. oldalán található 6. feladat a), d), e) és f) részeit! Figyelje meg, hogyan érvényesül az Euler-tétel a Cobb-Douglas-féle termelési függvény esetén! Vegye észre azt is, hogy Cobb-Douglas-féle termelési függvény esetén a kitevők pontosan az egyes tényezők kibocsátásból való részesedésének arányát adják meg!
Követelmények
A leckét akkor sikerült megfelelően elsajátítania, ha Ön képes
ábrájuk, jellemzőik alapján felismerni az egymást nem tökéletesen helyettesítő termelési tényezők isoquantjait, egyes pontjaikról eldönteni, hogy azok a görbe releváns tartományába esnek-e, illetve különféle tulajdonságok halmazából kiválasztani az egymást nem tökéletesen helyettesítő termelési tényezők isoquantjainak, valamint azok releváns tartományának jellemzőit; képlettel megadott termelési függvény technikai helyettesítési rátájának formuláját meghatározni, majd több felsorolt képlet közül kiválasztani a helyeset, illetve a kapott képlet alapján kiszámítani a helyettesítési ráta konkrét értékét egy adott tőke-munka kombináció esetén; megállapítani egy képlettel, skálahozadéki függvényével vagy isoquant-térképének ábrájával megadott termelési technológia skálahozadékát, illetve jellemzőket, ábrákat, képleteket rendelni az egyes skálahozadék-típusokhoz és/vagy jellemzőik, ábráik, hozzájuk tartozó képletek alapján felismerni azokat; jellemzőket rendelni a következő alapfogalmakhoz és/vagy jellemzőik, illetve formulájuk alapján felismerni azokat: homogén termelési függvény, Euler-tétel, Cobb-Douglas-féle termelési függvény.

| Önellenőrző feladatok
1. Válassza ki az alábbi tulajdonságok közül az egymást nem tökéletesen helyettesítő termelési tényezők isoquantjaira (az ún. "jól viselkedő" termelési közömbösségi görbékre) jellemzőket!
| az origótól egyre távolabb elhelyezkedő isoquantok egyre magasabb kibocsátási szinthez tartoznak;
| az isoquantok releváns tartományában azok meredeksége pozitív;
| a technikai helyettesítés határrátája az isoqunatok teljes értelmezési tartományában állandó;
| a technikai helyettesítés határrátája az isoquantok mentén folyamatosan csökken.
2. Egy vállalat technológiája a Q= K 0,4 L 0,6 termelési függvénnyel jellemezhető. Határozza meg a technikai helyettesítési határrátát, majd válassza ki annak helyes képletét az alábbiak közül!
| M R T S= K L ;
| M R T S= 3 K 2 L ;
| M R T S= K 3 L 2 ;
| egyik sem a fentiek közül.
Számítsa ki a technikai helyettesítési határráta konkrét értékét a K=100 és L=10 tőke-munka kombináció esetén, majd a kapott eredményt írja be az alábbi üres helyre! MRTS =
3. Egy vállalat termelési függvénye Q= K 0,2 L 0,5 . Milyen a skálahozadék jellege?
| növekvő;
| állandó;
| csökkenő.
Az alábbi ábrákon a vállalat három isoquantját ábrázoltuk. A Q2 jelű isoquant mentén a termelés kétszerese, a Q3 jelű isoquant mentén pedig háromszorosa Q1-nek. Melyik ábra tartozhat a fenti termelési függvényhez?
| 1. ábra;
| 2. ábra;
| 3. ábra.
4. Ha a termelési függvény homogén, akkor...
| a skálahozadék állandó.
| a skálahozadék jellege azonos a termelési függvény teljes értelmezési tartományán belül.
| a skálahozadék fogalma nem értelmezhető az adott termelési függvénynél.
| egyik válaszlehetőség sem helyes a fentiek közül.
5. A Q= K L termelési függvény...
| Cobb-Douglas típusú.
| elsőfokú homogén.
| esetén érvényesül az Euler-tétel.
| mindhárom előző állítás teljesül.