KURZUS: Mikroökonómia

MODUL: III. modul: Termelési technológiák és költségek

12. lecke: Optimális tényezőfelhasználás és költségek hosszú távon

| Tanulási útmutató
A 12. leckéhez tartozó tananyagot a Tk. 9. A termelés költségei című fejezetének 9.3. A költségek hosszú távon című alfejezetében találja (151-161. o.). Először olvassa el a tankönyv kijelölt részét, majd végezze el a tevékenységeket, végül oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő! Előfordulhat, hogy a tevékenységek között utalásokat talál a Fgy. olyan példáira, amelyek más pontjait a tananyag előző leckéi során már megoldotta, s az ott kapott eredményekre most ismét szüksége van. Amennyiben nem akarja a teljes példa megoldását elölről kezdeni (vagy újra gyakorolni a korábbi anyagrészekhez kapcsolódó részfeladatokat), akkor lapozzon vissza munkafüzetében!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő alapfogalmak jellemzőit: isocost egyenes, adott termelési mennyiséghez tartozó gazdaságilag optimális (minimális költséget biztosító) tényezőkombináció, a vállalat növekedési útja, hosszú távú átlagköltség-függvény, hosszú távú határköltség-függvény! Figyelmesen olvassa el újra a Tk. 153-157. oldalát, valamint a Módszertani segédlet minimális költséget biztosító tényezőkombináció meghatározásával foglalkozó részét (89-92. oldalak) tekintse át az ott bemutatott mintapéldákat, azok megoldási elveit, majd oldja meg a Fgy. 35. oldalán található 6. feladat g) részét! Figyelmesen olvassa el újra a Módszertani segédlet adott költségkeretből megvalósítható maximális termelést biztosító tényezőkombináció meghatározásával foglalkozó részét, tekintse át az ott bemutatott mintapéldákat, azok megoldási elveit, majd oldja meg a Fgy. 34. oldalán található 5. feladat e) pontját! Oldja meg a Fgy. 36. oldalán található 11. feladatot! Figyelje meg, hogyan alakul az adott összköltséggel elérhető maximális kibocsátás rövid és hosszú távon! Mivel hosszú távon mindkét termelési tényező szabadon változtatható, a vállalat képes az optimális tényezőfelhasználás megvalósítására, amely adott összköltség mellett maximális kibocsátást, illetve adott kibocsátás mellett minimális összköltséget tesz lehetővé. Ezek miatt egy közgazdaságilag optimálisan viselkedő vállalat hosszú távon adott összköltség mellett nem termelhet kevesebbet, mint rövid távon, illetve fordítva: adott kibocsátási szintet nem érhet el magasabb összköltséggel hosszú távon, mint rövid távon! Gyakorolja a rövid és hosszú távú költségfüggvények formuláinak meghatározását a Fgy. 38. oldalán található 18. feladat megoldásával! Ha szükséges, forduljon a Módszertani segédlet adott költségkeretből megvalósítható maximális termelést biztosító tényezőkombináció meghatározásával foglalkozó részénél bemutatott mintapéldához!
Követelmények
A leckét akkor sikerült megfelelően elsajátítania, ha Ön képes
jellemzőket, formulákat és ábrákat rendelni a leckéhez kapcsolódó következő alapfogalmakhoz és/vagy jellemzőik, formuláik és ábráik alapján felismerni azokat: isocost egyenes, adott termelési mennyiséghez tartozó gazdaságilag optimális (minimális költséget biztosító) tényezőkombináció, a vállalat növekedési útja, hosszú távú átlagköltség-függvény, hosszú távú határköltség-függvény; számszerűen meghatározni adott termelési függvény, termelési mennyiség és tényezőárak esetén a minimális költséget biztosító (optimális) tényezőkombinációt, s az ahhoz tartozó minimális összköltséget (mintapélda: Fgy. 35. oldal 6. feladat g) része); számszerűen meghatározni adott termelési függvény, összköltség és tényezőárak esetén a maximális termelési nagyságot biztosító (optimális) tényezőkombinációt, s az ahhoz tartozó maximális kibocsátást (mintapélda: Fgy. 34. oldal 5. feladat e) pontja); számszerűen meghatározni adott termelési függvény, összköltség és tényezőárak esetén a hosszú távon, illetve rövid távon, rögzített tőkeállomány mellett elérhető maximális kibocsátást (mintapélda: Fgy. 36. oldal 11. feladat); adott termelési függvény és tényezőárak esetén meghatározni a vállalat növekedési útjának, hosszú távú, illetve rögzített tőkeállomány melletti, rövid távú költségfüggvényeinek képletét (mintapélda: Fgy. 38. oldal 18. feladat), majd ezek után több felkínált formula közül kiválasztani a helyeset.

| Önellenőrző feladatok
1. A vállalat növekedési útja
| olyan pontokból áll, amelyek esetén a technikai helyettesítés határrátája megegyezik a tényezőárak arányával;
| azon termelési kombinációk halmaza, amelyek adott összköltségből megvalósíthatók;
| azt mutatja meg, hogyan változik a minimális összköltség, ha áttérünk egy isoquantról egy másikra;
| olyan tényezőkombinációk összessége, amelyekkel a hozzájuk tartozó kibocsátási szint minimális költséggel valósítható meg.
2. Egy vállalat technológiája a Q=2 K 0,25 L 0,75 termelési függvénnyel jellemezhető, ahol K a felhasznált tőke, L a felhasznált munka mennyisége, Q pedig a kibocsátás nagysága. Az alkalmazottak munkabére 120.000 Ft, a tőke ára a felhasznált tőke értékének 25 százaléka (vagyis p K =0,25 ). Az alábbi táblázatkitöltős feladatok ehhez a szöveges példához kapcsolódnak.
Határozza meg a vállalat minimális költséget biztosító tényezőfelhasználását Q = 800-as kibocsátási szinten! Mekkora összköltséggel termel a vállalat? A kapott értékeket írja be az üres mezőkbe! L* = K* = LTC =
Határozza meg a vállalat LTC = 16.000.000 összköltségből megvalósítható maximális kibocsátását, valamint azt a tőke-munka kombinációt, amellyel az a kibocsátási szint elérhető. A kapott értékeket írja be az üres mezőkbe! L* = K* = Q* =
Határozza meg a vállalat hosszú távú összköltségfüggvényét, majd válassza ki annak formuláját az alábbiak közül!
| LTC=0,025Q;
| LTC=4000Q;
| LTC=4000;
| egyik sem a fenti formulák közül.