KURZUS: Mikroökonómia

MODUL: VI. modul: Általános egyensúly

21. lecke: Piaci elégtelenségek

| Tanulási útmutató
A 21. leckéhez tartozó tananyagot a Tk. 14. Piaci elégtelenségek című fejezetében találja (249-256. o.). A kapcsolódó tananyag rövid, ezért a tevékenységek elvégzése, a követelmények áttekintése és az önellenőrző feladatok megoldása nem igényel többet másfél óránál. Először olvassa el a tankönyv kijelölt részét, azután végezze el a tevékenységeket, majd oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő alapfogalmak jellemzőit: piaci hatalom, externália, társadalmi határköltség, társadalmi határhaszon, negatív externália, pozitív externália, jóléti veszteség, az externáliák internalizálása, közjavak, potyautas magatartás, vegyes javak, irányított elosztású javak! Mondjon saját példákat az előbbi alapfogalmakra! Tekintse át ismét a Tk. 251-254. oldalát, különös tekintettel a negatív és pozitív externáliák, valamint az azok által okozott jóléti veszteség ábrázolására, majd oldja meg a Fgy. 73-74. oldalán található 7-9. feladatokat!
Követelmények
A leckét akkor sikerült megfelelően elsajátítania, ha Ön képes
jellemzőket, formulákat, ábrákat és példákat rendelni a leckéhez kapcsolódó következő alapfogalmakhoz és/vagy jellemzőik, formuláik, ábráik és példák alapján felismerni azokat: piaci hatalom, externália, társadalmi határköltség, társadalmi határhaszon, negatív externália, pozitív externália, jóléti veszteség, az externáliák internalizálása, közjavak, potyautas magatartás, vegyes javak, irányított elosztású javak; a piaci elégtelenségekkel, illetve a hozzájuk tartozó ábrákkal kapcsolatban megfogalmazott állításokról eldönteni, hogy azok helyesek vagy helytelenek; ábra és a hozzá tartozó szöveges magyarázat alapján felismerni a piaci keresleti ( ∑ M U ), kínálati ( ∑ M C ), a társadalmi határhaszon- és határköltség-függvényeket, azok nevezetes pontjait, valamint a pozitív és negatív extern hatásokat, illetve az azok által okozott jóléti veszteséget.

| Önellenőrző feladatok
1. Piaci hatalom okozta piaci elégtelenség esetén...
| a kibocsátás elmarad a társadalmilag kívánatos szinttől;
| a tényezőfelhasználás elmarad a tökéletes verseny esetén érvényesülő szinttől;
| a termelés egységköltsége nem a lehető legkisebb.
Közjavak esetén...
| gyakran érvényesül a potyautas magatartás;
| a fogyasztásból bárki könnyedén kizárható;
| jelentős az állami szerepvállalás.
2. Egy város korábban csendes részében egy vállalkozó egy meglehetősen hangos szórakozóhelyet nyitott. A városban lakó fiatalok persze hétvégenként szívesen kiutaznak a rendezett kertvárosi környezetbe, de az ott lakók nagy felháborodására rendszerint iszonyatos mennyiségű szemetet dobálnak szét az utcákon. A szórakozóhely környékén élők ezért - no meg a rendkívül hangos zene és az utcai lármázás miatt is - panasszal fordultak a városvezetéshez.
Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A fenti szituációban mind a társadalmi határköltségek, mind pedig a társadalmi határhasznok szempontjából negatív extern hatás érvényesül, ezért a piac által megtermelt mennyiség biztosan elmarad a társadalmilag kívánatostól. |
A | B | C | D | E
Az alábbi ábra a fenti szituációhoz kapcsolódik. Rendelje hozzá az ábrán számmal jelölt pontokat és görbéket az ábra alatti táblázatban szereplő megnevezésekhez. Minden megnevezés mellé egy számot írjon! A betűkkel jelölt pontokat egyelőre hagyja figyelmen kívül! ár tengely (P) társadalmi határköltség (MSC) függvény az egyéni határhasznok összege ( ∑ M U ) a piacon kialakuló ár (Pp) a társadalmilag optimális mennyiség (Qt)
A feleletválasztásos feladat a fenti szituációhoz és ábrához kapcsolódik!
Az externália által okozott jóléti veszteség nagyságát a(z) ... pontok mint csúcsok által határolt alakzat területe adja.
| HBG
| DCG
| ABCD
| DEF