KURZUS: Mikroökonómia

MODUL: III. modul: Termelési technológiák és költségek

III. modulzáró teszt

Határtermék és átlagtermék függvény
1. A fenti ábra a munka határ- és átlagtermék függvényének grafikonját mutatja valamely vállalatnál. A vastag szaggatott vonallal jelölt pontokhoz L = 3,33; L = 5; illetve L = 10 munkafelhasználás tartozik. Az ábra segítségével jelölje meg a helyes választ az alábbi tesztkérdéseknél! Előfordulhat(nak) olyan tesztkérdés(ek) is, amely(ek) az ábra nélkül is megválaszolható(k).
A munka átlagterméke azt mutatja meg, hogy...
| a munka felhasználását egy százalékkal változtatva hány százalékkal változik a kibocsátás nagysága miközben az összes többi tényező felhasználása változatlan;
| a munka felhasználását egy egységgel (vagy nagyon kis mértékben) változtatva hány egységgel változik a termelés miközben az összes többi tényező felhasználása változatlan;
| a munka egy egységére a kibocsátás hány egysége jut;
| egyik sem a fenti három válaszlehetőség közül.
1 pont
A parciális termelési rugalmasság értéke az ... és az ... munkafelhasználás között nulla és egy között van.
| L = 0 és L = 10;
| L = 0 és L = 5;
| L = 3,33 és L = 5;
| L = 5 és L = 10.
2 pont
A parciális termelési függvény releváns tartományában
| ε L >1 ;
| ε L =1 ;
| 0< ε L <1 ;
| ε L =0 ;
| ε L <0 .
2 pont
Az ábrán látható határ- és átlagtermék függvényekhez tartozó parciális termelési függvény ... munkafelhasználás esetén éri el a maximumát.
| L = 3,33
| L = 5
| L = 10
| L = 16
2 pont
2. Egy vállalatba befektetett pénztőke feláldozott hozama...
| megjelenik a számviteli kimutatásokban.
| explicit költség.
| a normálprofit részét képezi.
| számvitelben nem elszámolásra kerülő implicit gazdasági költség.
| is meg kell, hogy térüljön a számviteli profitban, különben a vállalkozás nem nyereséges közgazdasági értelemben.
2 pont
A vállalat befektetett eszközeinek amortizációja (értékcsökkenése)...
| explicit költség.
| implicit költség.
| számviteli költség.
| nem számviteli költség.
| gazdasági költség.
2 pont
3. Egy vállalat működtetésének alternatív költsége 250 millió Ft. A vállalat árbevétele 1000 milliós, a befektetett eszközök amortizációja 200 millió Ft. A vállalkozás gazdasági értelemben 10 millió Ft veszteséget termel. A gazdasági kalkuláció sémája alapján határozza meg az explicit költségek, az implicit költségek, a számviteli profit és a gazdasági költségek nagyságát, majd a kapott értékeket millió Ft-ban írja be az alábbi táblázatba!
explicit költségek (millió Ft) |
implicit költségek (millió Ft) |
Számviteli profit (millió Ft) |
gazdasági költségek (millió Ft) |
4 pont
4. Egy vállalat számára a tőke mennyisége rövid távon adott, K = 5000. A tőke egységének ára 10. A vállalat másik termelési tényezője a munka, amely viszont változtatható az alábbi táblázatnak megfelelően. A munka egy egységének ára 4000. Töltse ki az alábbi táblázat üres celláit! Törtek esetén két tizedesre kerekítsen!
L | Q | MC | AVC | VC | AC | TC
0 | 0 | - | - |  | - |
2 | 20 |  |  |  |  |
5 | 45 |  |  |  |  |
10 | 80 |  |  |  |  |
15 | 100 |  |  |  |  |
8 pont
5. Egy vállalat összköltség-függvénye T C=80000+10 Q+5 Q 2 alakú. Ekkor az átlagos változóköltség függvény formulája:
| AVC=10+5Q;
| AVC=10+10Q;
| AVC=10+5Q2;
| AVC=80000/Q+10+5Q.
2 pont
6. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A kibocsátás növekedésével az AC és az AVC függvények görbéje egyre közelebb kerül egymáshoz, mivel az AFC egyre kisebb. |
A | B | C | D | E
2 pont
7. Egy vállalat technológiája a Q=2 K 0,25 L 0,75 termelési függvénnyel jellemezhető, ahol K a felhasznált tőke, L a felhasznált munka mennyisége, Q pedig a kibocsátás nagysága. Az alkalmazottak munkabére 120.000 Ft, a tőke ára a felhasznált tőke értékének 25 százaléka (vagyis p K =0,25 ). Határozza meg a vállalat minimális költséget biztosító tényezőfelhasználását Q = 4000-es kibocsátási szinten! Mekkora összköltséggel termel a vállalat? A kapott értékeket írja be az üres mezőkbe! L* = K* = LTC = 6 pont