KURZUS: Mikroökonómia

MODUL: V. modul: Tényezőpiacok

18. lecke: Vállalatok tényezőkereslete

| Tanulási útmutató
A 18. leckéhez tartozó tananyagot a Tk. 11. Vállalatok a termelési tényezők piacán és 12. A parciális egyensúly című fejezetében találja (209-232. o.). Először olvassa el a tankönyv kijelölt részeit, majd végezze el a tevékenységeket, végül oldja meg az önellenőrző feladatokat! A tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő! A lecke meglehetősen gyakorlásigényes, a feladatok száma miatt kétszeres időráfordítást igényel! Javasoljuk, hogy először a tankönyv kapcsolódó részét, illetve az első tevékenységet végezze el. A többi tevékenységre és az önellenőrző feladatokra rövid szünet után vagy egy másik alkalommal térjen vissza!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő alapfogalmak jellemzőit: tényező-határköltség, határtermék-bevétel, a maximális profit feltétele a tényezőfelhasználás oldaláról általánosságban és versenyző (kompetitív) munkapiac esetén, a munka keresleti függvénye rövid távon, az összesített munkakeresleti függvény; kamat, kamatláb, jelenérték, nettó jelenérték, belső kamatláb, gazdasági járadék! A Tk. 209-212. oldalain tekintse át alaposan a profitmaximalizálás tényezőfelhasználás oldaláról megfogalmazott általános feltételéről, valamint a vállalatok rövid távú munkakeresleti magatartásáról szóló 11.1. és 11.2. alfejezeteket! Jegyezze meg a képletekkel megfogalmazott, valamint ábrákon bemutatott összefüggéseket! (Ha szükséges, lapozzon vissza a könyvben és ismételje át a munka határtermékéről, valamint a határbevételről szóló részeket (Tk. 115-117. o., illetve 165. és 172. oldalak)! Figyelje meg, hogyan módosul a rövid távú munkakeresleti magatartás, ha a vállalat (a) mind a termék (output), mind a tényező- vagy inputpiacon (munkapiacon) tökéletesen versenyző; (b) az outputpiacon monopolista, az inputpiacon tökéletesen versenyző; illetve (c) mind az output, mind az inputpiacon monopolista! A tevékenységhez kapcsolódó gyakorló feladatokat is az előbbieknek megfelelő bontásban közöljük. Először olyan feladatokat oldunk meg, ahol a vállalat (a) mindkét piacon tökéletesen versenyző. Ilyen példák a Fgy. 63-64. oldalán található 1-5. feladatok. A feladatok sorszáma szerinti növekvő sorrendben oldja meg ezeket! A Tk. 212. oldala és az ott található 11,1. ábra alapján gondolja át, hogyan változik a profitmaximumot biztosító tényezőkombináció meghatározásához használt összefüggés, ha a vállalat (b) az outputpiacon monopolista, majd oldja meg a Fgy. 64-65. oldalán található 6-7. feladatokat! Végezetül arra az esetre nézünk példát, amikor a vállalat (c) mindkét piacon monopolista! Ekkor a Tk. 210. oldalán található (5) egyenlettel megfogalmazott általános összefüggéssel kell számolni. Ennek segítségével oldja meg a Fgy. 65. oldalán található 8. feladatot! Olvassa el ismét a Tk. 212-213. oldalán található 11.3. alfejezetet, tekintse át és jegyezze meg ott található ábrát! Készítsen rövid vázlatot, rajzolja le önállóan az ábrát! Tekintse át ismét a Tk. 214-218. oldalán a vállalatok tőkekeresleti magatartásáról szóló részt, különös tekintettel a jelenérték (PV), a nettó jelenérték (NPV), valamint a belső megtérülési ráta (IRR) meghatározásának elveire, s az azokhoz tartozó képletszerű összefüggésekre, majd oldja meg a Fgy. 68-69. oldalán található 15-20. feladatokat (a sorszám szerint növekvő sorrendben)! Tekintse át figyelmesen a Tk. 222-223. oldalán található 12.2. alfejezetet, különös tekintettel az ábrákra, s az azokhoz tartozó szöveges magyarázatokra, majd oldja meg a Fgy. 69. oldalán található 9-10. feladatot! Olvassa el ismét a Tk. 12.3., 12.4. és 12.5. alfejezetét úgy, hogy közben a lényeget kiemelve munkafüzetébe rövid vázlatot készít!
Követelmények
A leckét akkor sikerült megfelelően elsajátítania, ha Ön képes
jellemzőket, formulákat és ábrákat rendelni a leckéhez kapcsolódó következő alapfogalmakhoz és/vagy jellemzőik, formuláik és ábráik alapján felismerni azokat: tényező-határköltség, határtermék-bevétel, a maximális profit feltétele a tényezőfelhasználás oldaláról általánosságban és versenyző (kompetitív) munkapiac esetén, a munka keresleti függvénye rövid távon, az összesített munkakeresleti függvény; kamat, kamatláb, jelenérték, nettó jelenérték, belső kamatláb, gazdasági járadék; számszerűen meghatározni egy vállalat optimális (profitmaximumot biztosító) tényezőfelhasználását, kibocsátását és maximális profitját (mintafeladatok a második tevékenységnél); kiválasztani a hosszú távú, valamint az összesített vagy iparági munkakereslet jellemzőit, ábrák alapján felismerni függvényeiket, illetve azok nevezetes pontjait, valamint eldönteni a velük kapcsolatban megfogalmazott állítások helyességét vagy helytelenségét; kiszámítani egy befektetés jövőbeli pénzáramlásainak jelenértékét, egy beruházás nettó jelenértékét vagy a belső megtérülési rátáját, valamint a kapott eredmények alapján kiválasztani a legkedvezőbb befektetési lehetőségeket vagy a megvalósításra érdemes beruházási projekteket; számszerűen meghatározni a gazdasági járadék nagyságát vagy ábra alapján felismerni az annak megfelelő nagyságú területet; eldönteni a vállalkozóval, annak jövedelmével, valamint a jövedelemmegoszlással kapcsolatosan megfogalmazott állítások helyességét vagy helytelenségét.

| Önellenőrző feladatok
1. Egészítse ki az alábbi mondatokat a fent felsorolt, 1-7 számokkal jelölt fogalmakkal. Az üres helyekre a helyesnek vélt fogalom számjelét írja. Egy helyre csak egy számot írhat! 1 tényező-határköltség 2 határtermék-bevétel 3 rövid távú munkakereslet 4 hosszú távú munkakereslet 5 piaci hozamráta 6 nettó jelenérték 7 belső kamatláb Egy beruházási projektet akkor érdemes megvalósítani, ha a magasabb, mint a . A azt mutatja meg, hogy mennyivel változik a teljes bevétel, ha a termelési tényező felhasználását egységnyivel növeljük. A rugalmasabban reagál a munkabér változására, mint a .
2. Egy a termékének piacán monopolista, a munkapiacon viszont tökéletesen versenyző vállalat termelési függvénye Q=200 L , ahol Q a vállalat által előállított termékek száma, L pedig a felhasznált munkaerő főben. A monopólium termékének piacán a P=14000−Q inverz keresleti függvény érvényes, ahol P a termék ára. A vállalat fix költsége 5 millió Ft, a munkaerő egységéért (1 fő) pedig 100.000 Ft-ot kell fizetnie. Határozza meg a vállalat optimális munkafelhasználását, kibocsátását, termékeinek eladási árát és maximális profitját, majd a kapott értékeket írja be az alábbi táblázatba!
optimális munkafelhasználás (L*) |
a profitmaximalizáló vállalat kibocsátása (Q*) |
a termékek eladási ára (P*) |
a vállalat maximális profitja ( π) |
3. Az alábbi ábra egy munkafajta piacát, annak keresleti és kínálati függvényét, valamint egyensúlyi értékeit mutatja. Melyik terület felel meg az adott piacon megjelenő munkavállalók gazdasági járadékának?
| az ABC pontok mint csúcsok által határolt háromszög területe;
| az ABPL* pontok mint csúcsok által határolt háromszög területe;
| a PL*BC pontok mint csúcsok által határolt háromszög területe;
| az OL*BA pontok mint csúcsok által határolt négyszög területe.
4. Melyik beruházási projektet vagy befektetést érdemes megvalósítani az alábbiak közül, ha a piaci kamatláb (elvárt hozam) 10%?
| egy most 150.000 Ft-ba kerülő géppel 80.000 Ft tiszta hozamot lehet elérni egy év múlva és 95.000 Ft-ot az azt követő évben (a gép használati ideje csak két év);
| 1.000.000 Ft-os kölcsön nyújtása, ahol az adós azt ígéri, hogy egy év múlva 1.080.000 Ft-ot ad vissza;
| olyan 10.000 Ft-os befektetés, amely 5.550 Ft szabad pénzáramlást ígér az első és 6.050 Ft-ot a második évben.