KURZUS: Mikroökonómia

MODUL: III. modul: Termelési technológiák és költségek

8. lecke: A termelés elemzése rövid távon

| Tanulási útmutató
A 8. leckéhez tartozó tananyagot a Tk. 8. A termelés című fejezetének 8.2. A parciális termelési függvény című alfejezetében találja (114-123. o.). Először olvassa el a tankönyv kijelölt részét, majd végezze el a tevékenységeket, végül oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő! Előfordulhat, hogy a tevékenységek között utalásokat talál a Fgy. olyan példáira, amelyek más pontjait a tananyag előző leckéi során már megoldotta, s az ott kapott eredményekre most ismét szüksége van. Amennyiben nem akarja a teljes példa megoldását elölről kezdeni (vagy újra gyakorolni a korábbi anyagrészekhez kapcsolódó részfeladatokat), akkor lapozzon vissza munkafüzetében!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, ábráik alapján jegyezze meg a leckéhez kapcsolódó következő alapfogalmak jellemzőit: határtermék, határtermék-függvény, átlagtermék, átlagtermék-függvény, a változó tényező technikai optimuma, a fix tényező technikai optimuma, a parciális termelési függvény technikailag releváns tartománya, (parciális) termelési rugalmasság! Jegyezze meg a Tk. 115-116. és 118-119. oldalán bemutatott határtermék és átlagtermék fogalmát, képletét majd oldja meg a Fgy. 33. oldalán található 2. feladatot! Figyelmesen olvassa el újra Tk. 116. oldalát, valamint a Módszertani segédlet kétváltozós termelési függvény parciális deriváltjaival foglalkozó részeit (68-69. oldalak), tekintse át az ott bemutatott mintapéldákat, majd határozza meg a tőke és a munka határtermék-függvényét, ha a termelési technológia a Q=2 K 0,3 L 0,7 összefüggéssel jellemezhető! Nézze át a Tk. 118-119. oldalát, majd határozza meg a tőke és munka átlagtermék-függvényét is! (További gyakorló példa a Fgy. 34. oldalán található 5. feladat d) pontja, valamint a 36. oldalon található 10. feladat. Ez utóbbi feladatnál a parciális termelési rugalmasság meghatározását hagyja későbbre!) Ismét tekintse át a Tk. 119-122. oldalait és a Módszertani segédlet határtermék- és átlagtermék-függvények geometriai levezetésével foglalkozó részeit, különös figyelmet fordítva a nevezetes pontokra: a csökkenő hozadéki tartomány kezdetére, valamint a fix és változó tényezők technikai optimumára! Ismét tekintse át Tk. 121-123. oldalait és a Módszertani segédlet parciális termelési rugalmassággal foglalkozó részét, jegyezze meg, hogy a parciális termelési rugalmasság milyen értékeket vesz fel a termelési, határ- és átlagtermék-függvények különböző tartományaiban! Ezek után oldja meg a Fgy. 34. oldalán található 5. feladat c) pontját, valamint a 36. oldalon található 10. és 12. feladatokat!
Követelmények
A leckét akkor sikerült megfelelően elsajátítania, ha Ön képes
jellemzőket rendelni a leckéhez kapcsolódó következő alapfogalmakhoz és/vagy jellemzőik, illetve ábra alapján felismerni azokat: határtermék, határtermék-függvény, átlagtermék, átlagtermék-függvény, a változó tényező technikai optimuma, a fix tényező technikai optimuma, a parciális termelési függvény technikailag releváns tartománya, (parciális) termelési rugalmasság; egyváltozós termelési függvény pontjai alapján kiszámolni és táblázatba beírni a határ- és átlagtermék értékét, illetve az átlag- és határtermék értékek alapján visszafelé számolva meghatározni a termelési függvény pontjait (mintapélda: Fgy. 33. o. 2. feladat); kétváltozós termelési függvény formulája alapján meghatározni a munka és a tőke határ- és átlagtermék-függvényének képletét, valamint rögzített tőkeállomány mellett meghatározni a munka átlag- és határtermék-függvényének formuláját (mintapéldák: lásd a Módszertani segédletben, valamint Fgy. 34. oldalán található 5. feladat d) pontja, valamint a 36. oldalon található 10. feladat első része); ábra alapján felismerni a termelési, a határ- és átlagtermék-függvények nevezetes pontjait; formulával megadott egy- vagy kétváltozós termelési függvény esetén, annak bármely pontjában képlettel vagy számszerűen meghatározni valamely termelési tényező átlag- és határtermékének, valamint parciális termelési rugalmasságának értékét, illetve egymáshoz rendelni a parciális termelési rugalmasság különböző értékeit és a parciális termelési függvény különböző tartományait!

| Önellenőrző feladatok
1. Valamely tényező határterméke azt mutatja meg, hogy...
| a tényező felhasználását egy százalékkal változtatva hány százalékkal változik a kibocsátás nagysága miközben az összes többi tényező felhasználása változatlan;
| a tényező felhasználását egy egységgel (vagy nagyon kis mértékben) változtatva hány egységgel változik a termelés miközben az összes többi tényező felhasználása változatlan;
| a tényező egy egységére a kibocsátás hány egysége jut;
| egyik sem a fenti három válaszlehetőség közül.
2. Töltse ki az alábbi táblázat üres celláit! Törtek esetén egy tizedesjegyre kerekítsen!
L | Q | MPL | APL
0 | 0 | - | -
4 |  |  | 2,5
9 |  | 3,4 |
14 |  |  |
20 |  | 1 | 2,4
3. Egy vállalat termelési technológiáját a Q=K L+0,1 K L 2 − L 3 termelési függvénnyel jellemezhetjük. Az alábbi feladatok ehhez a vállalathoz kapcsolódnak!
Döntse el, hogy az alábbi formulák a felsorolt közgazdasági fogalmak melyikéhez tartoznak. Minden egyes formula mellé a megfelelő fogalom számjelét írja! Minden képlet mellé egyetlen számjelet írhat! 1 MPL 2 APL 3 MPK 4 APK ...=L+0,1 L 2 ...=K+0,2 K L−3 L 2 ...=L+0,1 L 2 − L 3 K
Tegyük fel, hogy K=100 egység, amelyen rövid távon nem tud változtatni a vállalat. Határozza meg a parciális termelési függvény képletét, majd töltse ki az alábbi táblázatot! Törtek esetén két tizedesre kerekítsen! Az egyes részeredményeket számológépének memóriájába mentve mindig a pontos értékekkel számoljon tovább!
| L | Q | MPL | APL | (L
a termelés maximumában |  |  |  |  |
a munka határtermékének maximumában |  |  |  |  |
a munka átlagtermékének maximumában |  |  |  |  |
Az alábbi ábrák az előző részfeladatban szereplő parciális termelési, valamint határ- és átlagtermék függvényeket mutatják. Az előbb kitöltött táblázat, valamint az ábrák alapján válassza ki a helyes megoldást az alábbi tesztkérdéseknél!
Termelési függvény
Határérték és átlagtermék függvény
A változó tényező technikai optimumában ... munkafelhasználás esetén vagyunk.
| L = 3,33
| L = 5
| L = 10
| L = 16
A fix tényező technikai optimumában ... munkafelhasználás esetén vagyunk.
| L = 3,33
| L = 5
| L = 10
| L = 16
A termelés az ... munkafelhasználásig növekvő mértékben nő.
| L = 3,33
| L = 5
| L = 10
| L = 16