KURZUS: Mikroökonómia

MODUL: I. modul: Bevezetés a közgazdaságtanba

1. lecke: A közgazdaságtan tárgya és módszertani sajátosságai

| Tanulási útmutató
Az 1. leckéhez tartozó tananyagot a tankönyv (továbbiakban: Tk.) 1. Gazdaság, gazdálkodás, gazdasági rendszerek című fejezetében találja (7-27. o.). Ez a bevezető rész átfogó képet kíván nyújtani a közgazdaságtan tárgyáról, módszertani sajátosságairól és a gazdaság, a gazdálkodás alapfogalmairól. Mivel az érintett témakörök száma meglehetősen magas, így az első lecke során feldolgozandó tanagyag a tankönyvben 21 oldalt tesz ki. Ajánljuk ezért, hogy az első leckére kétszer egy-másfél órát szánjon. Először olvassa el a tankönyvet, figyeljen oda az alapfogalmakra, definíciókra, a megértést segítő ábrákra. A következő alkalommal - ami persze kis szünet után akár közvetlenül is követheti a tananyag elolvasását - végezze el a tevékenységeket, majd oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra. A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Jellemző kulcsszavak felhasználásával fogalmazza meg, mivel foglalkozik a közgazdaságtan, sorolja fel és röviden mutassa be annak legfontosabb részterületeit! Jellemzőik alapján jegyezze meg a leckéhez kapcsolódó következő alapfogalmakat: társadalom, gazdaság, szükséglet, jószág, szolgáltatás, termelés, termelési tényezők (vagy gazdasági erőforrások), munka, természeti tényezők, tőkejavak, vállalkozás, munkabér, kamat, járadék, profit, reáljövedelem, nomináljövedelem! Mondjon saját példákat ezekre! Konkrét példa segítségével (pl. gabonatermesztéssel foglalkozó farmergazdaság) különböztesse meg a termelési erőforrások csoportjait és azok jövedelmeit! Definícióik alapján jegyezze meg a leckéhez kapcsolódó következő alapfogalmak jellemzőit: szűkösség, opportunity cost (vagy alternatív költség), termelési lehetőségek határa (vagy transzformációs) görbe, Pareto-hatékonyság, komparatív előny! A Tk. 15. oldalán található 1.1., 1.2. és 1.3. ábra alapján rajzolja fel a termelési lehetőségek határa görbét állandó, növekvő és csökkenő alternatív költségek mellett! Az ábrák alapján geometriai úton igazolja az alternatív költség állandóságát, növekedését vagy csökkenését! Oldja meg a Fgy. 9. oldalán található 1. feladatot! Egy konkáv termelési lehetőségek határa görbét tartalmazó koordináta rendszerben tüntessen fel egy hatékony és egy nem hatékony termelési kombinációt, s az ábra segítségével határozza meg ismét a Pareto-hatékonyság fogalmát! Definícióik alapján jegyezze meg a leckéhez kapcsolódó következő alapfogalmak jellemzőit: pozitív közgazdaságtan, normatív közgazdaságtan, gazdasági modell, ceteris paribus, endogén változó, exogén változó, stock változó, flow változó, egyensúly, stabil egyensúly, instabil egyensúly, statikus elemzés, komparatív statikus elemzés, dinamikus elemzés! Konkrét példa segítségével (pl. elmúlt havi bankszámlakivonata alapján, melyről leolvasható a hó eleji nyitó-, a hó végi záróegyenleg, valamint a bejövő és a kimenő átutalások) határozza/fogalmazza meg a stock és a flow változók közötti különbséget és azok kapcsolatát!
Követelmények
A leckét akkor sikerült megfelelően elsajátítania, ha Ön képes
megfelelő kulcsszavak beillesztésével kiegészíteni a közgazdaságtan definícióját, valamint hozzárendelni egy közgazdasági problémát a közgazdaságtan valamely részterületéhez; jellemzőket rendelni a leckéhez kapcsolódó következő alapfogalmakhoz és/vagy jellemzőik, illetve példák alapján felismerni azokat: társadalom, gazdaság, szükséglet, jószág, szolgáltatás, termelés, termelési tényezők (vagy gazdasági erőforrások), munka, természeti tényezők, tőkejavak, vállalkozás, munkabér, kamat, járadék, profit, reáljövedelem, nomináljövedelem; a közgazdaságtanban használt csoportokba sorolni különféle erőforrásokat, majd azokhoz hozzárendelni jövedelmüket; jellemzőket rendelni a leckéhez kapcsolódó következő alapfogalmakhoz és/vagy jellemzőik, ábrájuk alapján felismerni azokat: szűkösség, opportunity cost (vagy alternatív költség), termelési lehetőségek határa (vagy transzformációs) görbe, Pareto-hatékonyság, komparatív előny; a termelési lehetőségek határa görbe grafikonja alapján megállapítani, hogy állandó, növekvő vagy csökkenő az egyik termék másik termék mennyiségében mért alternatív költsége; meghatározni egy egyenlettel megadott transzformációs görbe pontjait és kiszámolni az egyes termékkombinációk között az egyik termék mennyiségnövekedésének alternatív költségét a másik termékben mérve (mintapélda: Fgy. 9. o. 1. feladat); egy konkáv termelési lehetőségek határa görbét tartalmazó koordináta rendszerben felismerni a hatékony és a nem hatékony termelési kombinációkat; jellemzőket rendelni a leckéhez kapcsolódó következő alapfogalmakhoz és/vagy jellemzőik, illetve példák alapján felismerni azokat: pozitív közgazdaságtan, normatív közgazdaságtan, gazdasági modell, ceteris paribus, endogén változó, exogén változó, stock változó, flow változó, egyensúly, stabil egyensúly, instabil egyensúly, statikus elemzés, komparatív statikus elemzés, dinamikus elemzés; egy gazdasági változóról eldönteni, hogy az stock vagy flow jellegű.

| Önellenőrző feladatok
1. Az alábbiak közül mely közgazdasági problémák tartoznak a mikroökonómia tárgyköréhez?
| milyen gazdasági növekedést feltételezve állítsa össze a költségvetést a gazdasági kabinet?
| most vagy jövőre vásároljanak új tv-készüléket Kovácsék?
| milyen kamatszintet határozzon meg a jegybank az inflációs célkitűzés eléréséhez?
| elvállalja-e Kovács úr a neki felkínált munkát vagy inkább várjon egy kedvezőbb ajánlatra?
| hogyan reagál Magyarország külkereskedelmi mérlege (a kivitel és a behozatal különbsége) a forint árfolyamának erősödésére?
| mekkora a maximális nyereséget biztosító kibocsátása egy alkatrészgyártó vállalatnak?
| hány százalékkal képes megnövelni egy vállalat termékei iránti keresletet, ha a reklámkiadásokat a duplájára emelik?
2. Egészítse ki az alábbi mondatokat a fent felsorolt, 1-8 számokkal jelölt szavakkal. Az üres helyekre a szavak számjelét írja. Egy helyre csak egy számot írhat! 1 reáljövedelem 2 tőkeállomány 3 gazdaság 4 szükségletek 5 termelési tényezők 6 nomináljövedelem 7 profitszerzés 8 javak A vállalkozó tevékenységének célja a Móricka szórólap terjesztésért kapott 1500 Ft-ja Móricka a fenti összeget kizárólag kedvenc csokijára költi. Összesen 10 tábla csokit tud venni ezen az összegen. A 10 tábla csokoládé Móricka számára A olyan termelt javak összessége, amelyeket további termelési folyamatokban használnak fel. A olyan hasznos dolgok, amelyek kielégítésére alkalmasak, s ezáltal növelik jólétünket.
3. Egy farmergazdaságban a gabonatermesztéshez az alábbi erőforrások mindegyikét felhasználják. 1 K (tőke) 2 L (munkaerő) 3 A (természeti tényezők) 4 E (vállalkozó) Válassza ki, hogy az alábbiakban felsorolt (a vizsgált vállalattal kapcsolatban álló) tényezőtulajdonosok által birtokolt (a példa szempontjából legjellemzőbb) erőforrás a fentiek közül mely kategóriába tartozik! A megfelelő erőforráshoz tartozó számot írja be az egyes tényezőtulajdonosok utáni üres helyre! Minden tényezőtulajdonos után csak egy számot írjon! Milyen erőforrást bocsát (bocsátanak) a vállalkozás rendelkezésére... a farmergazdaságban dolgozó traktorosok? az a lízingcég, amelytől a vállalkozás a traktorállomány nagy részét lízingbe vette? a farmergazda, aki a vállalkozás kockázatát viseli és a vállalkozás működését irányítja? azok a nyugdíjasok, akiknek földtulajdonát a farmergazdaság bérli? azok a hitelezők, akik/amelyek a gabona tárolására szolgáló létesítmények megépítéséhez és fenntartásához szükséges finanszírozási forrásokat biztosítják?
1. ábra
4. Az 1. ábrán feltüntetett termelési lehetőségek határa (vagy transzformációs) görbe mentén a zérus x termékmennyiség felől a maximális x termékmennyiség felé haladva az x termék alternatív költsége (opportunity costja) y termékben mérve...
| növekvő.
| csökkenő.
| A és B pont között csökkenő, B és C pont között növekvő.
| állandó.
5. A mellékelt termelési lehetőségek határa görbe alapján (1. ábra) határozza meg az x termék egy egységgel való növelésének átlagos alternatív költségét y termékben mérve az A és B pontok között, valamint az y termék egy egységgel való növelésének átlagos alternatív költségét x termékben mérve a C és B pontok között. A kapott eredményeket írja be az üres mezőkbe! Ha nem egész számot kap megoldásként, akkor két tizedesjegyre kerekítsen! az x termék egy egységgel való növelésének átlagos alternatív költségét y termékben mérve az A és B pontok között az y termék egy egységgel való növelésének átlagos alternatív költségét x termékben mérve az C és B pontok között
6. Egészítse ki az alábbi mondatokat a felsorolt, 1-7 számokkal jelölt szavakkal. Az üres helyekre a helyesnek vélt szó számjelét írja. Egy helyre csak egy számot írhat! 1 gazdasági modell 2 statikus 3 pozitív közgazdaságtan 4 dinamikus 5 stabil egyensúly 6 instabil egyensúly 7 normatív közgazdaságtan A leegyszerűsíti a valóságot, s a vizsgálat körébe bevont legfontosabb tényezőkre koncentrálva lehetővé teszi az események és összefüggések elemzését. Egy gödör alján elhelyezett golyó -ban van. elemzést igényel annak előrejelzése, hogy egy adott országban - bizonyos feltevések esetén - várhatóan hány év alatt csökken az inflációs ráta a jelenlegi szint felére. A különféle feltevések mellett modelleket alkot, s az optimális állapotok elérésének lehetőségét keresi, ezzel szemben a nem a legjobb megoldásokat keresi, hanem a gazdaság tényleges működését próbálja meg leírni.
7. Az alábbiakban megadott gazdasági változókról döntse el, hogy azok stock, azaz állományi, vagy flow, azaz folyamatjellegűek!
Az OTP forgalomban lévő részvényeinek száma
| stock
| flow
Magyarország nemzeti jövedelme
| stock
| flow
A regisztrált munkanélküliek száma
| stock
| flow
Egy vállalat által egy hónap alatt előállított termékek mennyisége
| stock
| flow
Egy alkalmazott munkabére
| stock
| flow