KURZUS: Mikroökonómia

MODUL: III. modul: Termelési technológiák és költségek

11. lecke: Rövid távú költségfüggvények

| Tanulási útmutató
A 11. leckéhez tartozó tananyagot a Tk. 9. A termelés költségei című fejezetének 9.1.4. A költségfüggvények és 9.2. A rövid távú költségfüggvények című alfejezetében találja (143-151. o.). Először olvassa el a tankönyv kijelölt részét, majd végezze el a tevékenységeket, végül oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik alapján jegyezze meg a leckéhez kapcsolódó következő alapfogalmak jellemzőit: állandó (vagy fix) költség, változó költség, összköltség, határköltség, átlagköltség, átlagos változó költség! Jegyzetfüzetébe készítsen egy képlet- és ábragyűjteményt: írja fel az egyes rövid távú költségfüggvények képleteit és rajzolja fel azok jellemző ábráit! A képlet- és ábragyűjtemény terjedjen ki az egyes költségfüggvények közötti, valamint a határtermék és határköltség, illetve az átlagtermék és átlagköltség közötti összefüggések bemutatására is! A tevékenység elvégzéséhez a Módszertani segédlet kapcsolódó alfejezeteit (28-29., 32-35., 42-44. és 47-48. oldalak) is felhasználhatja! Tekintse át újra a Módszertani segédlet rövid távú költségfüggvények (fixköltség-függvény, változóköltség-függvény, összköltség-függvény, az átlagköltség-függvények és a határköltség-függvény) ábrázolásáról, egymásból való származtatásáról, összefüggéseikről, valamint formuláik generálásáról szóló részeit (28-29., 32-35., 42-44. és 47-48. oldalak). Az egyes költségfajták kiszámítási módjának, illetve az azok közötti összefüggések gyakorlásához oldja meg a Fgy. 37. oldalán található 15. és 16. feladatokat! A rövid távú költségek és költségfüggvények (parciális) termelési függvény alapján történő meghatározásának gyakorlásához oldja meg a Fgy. 36. oldalán található 13. feladat c) részét, valamint a 38. oldalon található 21. feladat a) részét! (A 13. feladat a) és b) része, valamint a 21. feladat b) része a korábbi leckék anyagához kapcsolódik, gyakorlásképpen azokat is megoldhatja!) Gyakorolja a költségfüggvények nevezetes pontjainak meghatározását, valamint azok egymásból történő levezetését a Fgy. 39. oldalán található 22. feladaton keresztül! A költségfüggvények konzisztens módon való ábrázolásának gyakorlásához oldja meg a Fgy. 37. oldalán található 17. feladatot, valamint a 38. oldalon a 20. feladatot!
Követelmények
A leckét akkor sikerült megfelelően elsajátítania, ha Ön képes
jellemzőket rendelni a leckéhez kapcsolódó következő alapfogalmakhoz és/vagy jellemzőik, formuláik és függvényeik ábrái alapján felismerni azokat: állandó (vagy fix) költség, változó költség, összköltség, határköltség, átlagköltség, átlagos változó költség; a megtanult összefüggések alapján kiszámítani egy parciális termelési függvény és a hozzá kapcsolódó határtermék-, átlagtermék- és költségfüggvények pontjait tartalmazó táblázat hiányzó értékeit (mintapéldák: Fgy. 37. o. 15-16. feladat); formulával megadott termelési függvény alapján meghatározni a rövid távú költségfüggvények képleteit, kiszámítani az azok által felvett értékeket különböző kibocsátási szinteknél (mintapélda: Fgy. 36. o. 13. c) rész); a költségfüggvények közötti összefüggések felhasználásával valamely formulával megadott költségfüggvényből meghatározni más költségfüggvények képletét (pl. TC vagy AC alapján meghatározni az összes többi költségfüggvény formuláját), illetve számszerűen meghatározni azokat a kibocsátási szinteket, amelyekhez a függvények valamely nevezetes pontja tartozik (pl. AC, AVC vagy MC minimuma) (mintapélda: Fgy. 39. o. 22. feladat); a költségfüggvények elnevezéseit, formuláit és ábráit egymáshoz rendelni, valamint ábra alapján felismerni az ott megjelölt nevezetes pontokat.

| Önellenőrző feladatok
1. Egészítse ki az alábbi mondatokat a felsorolt közgazdasági fogalmak valamelyikével. Minden mondathoz csak egy fogalmat rendelhet. A mondat után a fogalom számjelét írja! A három pont a behelyettesítendő fogalom mondaton belüli helyét jelzi. 1 fix költség 2 változó költség 3 teljes költség (összköltség) 4 határköltség 5 átlagköltség 6 átlagos fix költség 7 átlagos változó költség A(z) azt mutatja meg, hogy egy termék előállítása adott kibocsátási szint mellett átlagosan mekkora költséggel jár. A(z) azt mutatja meg, hogyan változik a termelés összes költsége, ha a kibocsátást egy egységgel (vagy nagyon kis mértékben) megváltoztatjuk.
2. Egy vállalat parciális termelési függvényének, a munka határ- és átlagtermék függvényének, valamint egyes költségfüggvények bizonyos helyeken felvett értékeit mutatja az alábbi táblázat. A vállalat számára az egységnyi munkaerőköltség adottság: akármilyen magas is a munkafelhasználás, a munkaerő ára változatlan marad. Töltse ki a táblázat üres celláit a megfelelő értékekkel! Törtek esetén két tizedesre kerekítsen! Az ezres helyiértékeket jelző pontokat a táblázat kitöltésekor NE használja!
L | Q | MPL | APL | MC | AVC | VC | AC | TC
0 | 0 | - | - | - | - |  | - | 100000
4 |  |  | 2,5 | 1200 |  |  |  |
9 |  | 3,4 |  |  |  |  |  |
14 |  |  |  |  |  |  |  |
20 |  | 1 | 2,4 |  |  |  |  |
3. Egy vállalat termelési függvénye Q=2 K L alakú. A tőkeállomány rövid távon fix és 900 egységnyi. A tőke ára 25, munkaerőé 72000 pénzegység. Határozza meg a vállalat rövid távú költségfüggvényeinek képletét, majd rendelje hozzá az alább felsorolt képleteket a költségfüggvényekhez. Az egyes költségfüggvények betűjele mellé a hozzá tartozó formula számjelét írja! Képletek: 1 ...=22500 2 ...=20Q2 3 ...=22500+20Q2 4 ...=22500/Q+20Q2 5 ...=22500/Q+20Q 6 ...=20Q 7 ...=40Q 8 ...=22500/Q Költségfüggvények: AFC = AVC = MC = TC =
Határozza meg, hogy milyen termelési nagyságnál egyezik meg a határköltség és az átlagköltség, majd a kapott értéket írja be az alábbi mezőbe! Ha az eredmény nem egész szám, akkor két tizedesjegyre kerekítsen! MC és AC metszéspontjához tartozó termelés, QMC=AC
4. Az alábbi ábrákon egy vállalat költségfüggvényeit láthatjuk. A diagramokon szereplő számjelek segítségével rendelje hozzá az ábrák alatt felsorolt költségfüggvényekhez azok diagramját! (Az üres helyekre a számjelet zárójelek nélkül írja!) átlagköltség változóköltség átlagos fixköltség