KURZUS: Mikroökonómia

MODUL: I. modul: Bevezetés a közgazdaságtanba

2. lecke: A piac modellje és a piaci mechanizmus

| Tanulási útmutató
A 2. leckéhez tartozó tananyagot a tankönyv (továbbiakban: Tk.) 2. Piac és piaci mechanizmus című fejezetében (28-45. o.), valamint a módszertani segédlet 9-16. oldalán találja. (A módszertani segédlet 11. oldalának közepe hibát tartalmaz, kérem, nézze meg a tutori honlapról letölthető hibalistát!) Olvassa el figyelmesen a kijelölt anyagrészeket, majd végezze el az alábbiakban felsorolt tevékenységeket! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő! (A kapcsolódó tananyag ugyan az első leckéhez képest rövidebb, s ráadásul meglehetősen koncentrált, de ha lassabban olvas, s egyelőre nehezebben bánik a függvényekkel, itt is javasoljuk az 1. leckénél alkalmazott módszert, vagyis a lecke két lépésben történő megoldását.)
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
A Tk. 30-31. oldalán található 2.1.-2.2. ábrák mintájára rajzoljon fel egy keresleti görbét, s az ábra alapján fejtse ki a keresleti görbe tulajdonságait és magyarázza meg a rezervációs ár és a telítődési pont fogalmát! A Tk. 32. oldalán található 2.3. ábra mintájára mutassa be a keresleti görbén való elmozdulás és a keresleti görbe eltolódása közötti különbséget, valamint fejtse ki ezek lehetséges okait! Oldja meg a Fgy. 14. oldalán található 1. feladatot! A Tk. 35. oldalán található 2.4. ábra mintájára rajzoljon fel egy kínálati görbét, s az ábra alapján fejtse ki a kínálati görbe tulajdonságait! A Tk. 35. oldalán található 2.5. ábra mintájára fogalmazza/határozza meg a kínálati görbén való elmozdulás és kínálati görbe eltolódása közötti különbséget, valamint fejtse ki ezek lehetséges okait! Oldja meg a Fgy. 15. oldalán található 6. feladatot! A Tk. 37. oldalán található 2.7. ábra mintájára ábrázoljon olyan piaci szituációkat, amikor egyensúly, túlkínálat vagy túlkereslet alakul ki egy piacon; egyensúly esetén jelölje az egyensúlyi árat és mennyiséget, egyensúlytalanság esetén pedig az árat, a kereslet, a kínálat és a túlkereslet vagy túlkínálat nagyságát! Oldja meg a Fgy. 15. oldalán található 7. feladatot! A Tk. 38. oldalán található 2.8. ábra mintájára Marshall-kereszt segítségével jelezze előre a piaci ár és mennyiség várható változásait szövegesen megfogalmazott szituációk alapján (pl. a nagy szárazság miatt igen gyér a termés valamilyen fontos mezőgazdasági terményből: a kínálat csökken, a kínálati görbe felfelé tolódik; ha a kereslet változatlan, akkor a kínálati görbe ilyen irányú elmozdulása következtében az új egyensúlyi ár várhatóan az előzőnél magasabb, az új egyensúlyi mennyiség pedig az előzőnél alacsonyabb lesz)! Az előző tevékenység során megfogalmazott piaci egyensúlyi elemzésben határozza meg az exogén és endogén változók körét, mutassa be a ceteris paribus vizsgálati elv alkalmazását, s az elemzés kapcsán mutasson rá a komparatív statikus és a dinamikus elemzés közötti legfontosabb különbségre!
Követelmények
A leckét akkor sikerült megfelelően elsajátítania, ha Ön képes
ábráról felismerni a keresleti függvényt, a rezervációs árat és a telítődési pontot; meghatározni a keresett mennyiség (és az ár) ábra segítségével bemutatott változásának lehetséges okát vagy okait, vagy fordítva, szóban megfogalmazott változáshoz az azt bemutató ábrát társítani; szövegesen megfogalmazott összefüggések alapján kiválasztani a keresleti görbe helyes képletét és/vagy ábráját; a képlet segítségével meghatározni/kiszámolni különböző mennyiségek esetén a keresleti árat, különböző árak esetén pedig a keresett mennyiséget (mintapélda: Fgy.14. o. 1. feladat); ábra alapján felismerni a kínálati függvényt; meghatározni a kínálati mennyiség (és az ár) ábra segítségével bemutatott változásának lehetséges okát vagy okait, vagy fordítva, szóban megfogalmazott változáshoz az azt bemutató ábrát társítani; kiválasztani egy több pontja és függvénydiagramja segítségével megadott lineáris kínálati görbe helyes képletét, meghatározni, hogy különböző exogén hatások hogyan módosítják a kapott formulát, valamint egymáshoz rendelni az egyes hatásokat, formulákat és a hozzájuk tartozó függvénygörbéket (mintapélda: Fgy.15. o. 6. feladat); ábra alapján felismerni olyan piaci szituációkat, amikor egyensúly, túlkínálat vagy túlkereslet alakul ki egy piacon; egyensúly esetén leolvasni az egyensúlyi árat és mennyiséget, egyensúlytalanság esetén pedig az árat, a kereslet, a kínálat és a túlkereslet vagy túlkínálat nagyságát; képlettel megadott keresleti és kínálati függvényhez társítani az azokat ábrázoló Marshall-keresztet (a keresleti és kínálati görbe egy koordináta-rendszerben), meghatározni az egyensúly vagy egyensúlytalanság irányát és kiszámolni annak nagyságát egy megadott ár esetén, valamint kiszámolni az egyensúlyi árat és mennyiséget, majd mindezeket hozzárendelni az ábrán feltüntetett pontokhoz és szakaszokhoz (mintapélda: Fgy. 15. o. 7. feladat) szövegesen megfogalmazott keresleti és/vagy kínálati változásokhoz azokat bemutató Marshall-kereszteket rendelni, s az ábra segítségével vagy anélkül előrejelzést adni a piaci ár és mennyiség várható változásaira (a változás irányára!) vonatkozóan, illetve sorba rendezni egy alkalmazkodási folyamat lépéseit a változástól kezdve az új egyensúlyi állapot eléréséig; egy verbálisan megfogalmazott elemzésben meghatározni az exogén és endogén változók körét, s felismerni a vizsgálat komparatív statikus vagy dinamikus jellegét.

| Önellenőrző feladatok
1. Egy termék keresleti függvénye jobbra felfelé tolódik, ha...
| az eladók reklámtevékenységének hatására a vevők vásárlási hajlandósága megnő.
| a termék eladói a szezon végén árleszállítási akciót hirdetnek.
| valamilyen oknál fogva megnő a fogyasztók elkölthető jövedelme.
| néhány vállalat kivonul a termék piacáról.
| a vizsgált terméket nagyon jól helyettesítő másik termék olcsóbb lesz.
2. Egy termék piacán a kereslet a QD = 300 - 5P, a kínálat pedig a QS = 10P - 150 összefüggésnek megfelelően alakul, ahol QD a keresett mennyiséget, QS a kínált mennyiséget, P pedig a termék árát jelöli. Számolja ki az egyensúlyi árat és egyensúlyi termékmennyiséget! Írja be a kapott értékeket az alábbi üres helyekre! egyensúlyi ár, Pe = egyensúlyi mennyiség, Qe =
3. Egy termék piacán a kereslet a QD = 300 - 5P, a kínálat pedig a QS = 10P - 150 összefüggésnek megfelelően alakul, ahol QD a keresett mennyiséget, QS a kínált mennyiséget, P pedig a termék árát jelöli. Olvassa el az alábbi állítást és értékelje az alábbiak szerint! A helyes válasz megadásához számolásra és/vagy a szituáció ábrázolására is szüksége lehet!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
P = 20 ár esetén a termék piacán túlkereslet alakul ki, ezért az ár emelkedésére kell számítanunk. |
A | B | C | D | E
4. Egy termék piacán a kereslet a QD = 300 - 5P, a kínálat pedig a QS = 10P - 150 összefüggésnek megfelelően alakul, ahol QD a keresett mennyiséget, QS a kínált mennyiséget, P pedig a termék árát jelöli. Az aktuális piaci ár P = 35. Az alábbi ábrák (1-4.) közül válassza ki azt, amely a megadott függvényekhez és a fent leírt szituációhoz kapcsolható!
| 1. ábra
| 2. ábra
| 3. ábra
| 4. ábra
5. Egy termék piaca egyensúlyban van. Egy exogén tényező megváltozásának hatására alkalmazkodási folyamat indul el, majd kialakul az új egyensúly. Rendezze sorba az alkalmazkodási folyamat fázisait! A helyes sorrend kialakításához a szituáció ábrázolására is szüksége lehet!
1. 2. 3. 4. 5. |  |
6. Egy termék piacán kiinduló helyzetben egyensúly van: olyan ár érvényesül, amely mellett a kereslet és a kínálat megegyezik egymással. A gazdaságban azonban két változás is történik: egyrészt növekednek a nyersanyagárak, másrészt a kormány növeli a személyi jövedelemadót, amely csökkenti a háztartások rendelkezésre álló, adott termékre elkölthető jövedelmét. A termék piacán új egyensúly alakul ki.
Az alábbiak közül melyik ábra kapcsolható a fent leírt szituációhoz?
| 1. ábra
| 2. ábra
| 3. ábra
| 4. ábra
Döntse el, hogy a fenti elemzésben szereplő változók közül melyik endogén és melyik exogén! Jelölje be az endogén változókat!
| a nyersanyagok ára
| a vizsgált termék ára
| a vizsgált termék keresett és kínált mennyisége
| a vizsgált termék fogyasztóinak rendelkezésre álló jövedelme
Milyen jellegű a fenti elemzés?
| statikus
| komparatív statikus
| dinamikus
| egyik sem az előzőek közül