KURZUS: Mikroökonómia

MODUL: IV. modul: Piaci szerkezetek

13. lecke: Tökéletes verseny

| Tanulási útmutató
A 13. leckéhez tartozó tananyagot a Tk. 10.1. A kínálati magatartást meghatározó tényezők, valamint 10.2. Versenyző vállalat kínálata című alfejezetében találja (162-181. o.). Először olvassa el a tankönyv kijelölt részét, majd végezze el a tevékenységeket, végül oldja meg az önellenőrző feladatokat! A tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő! Felhívjuk figyelmét, hogy ugyan a leckéhez kapcsolódó gyakorló feladatok száma viszonylag magas: ha szükséges kétszer másfél órát szánjon a lecke feldolgozására!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő alapfogalmak jellemzőit: piaci szerkezet, tökéletes verseny, monopólium, a versenyző vállalat terméke iránti kereslet, összbevétel, határbevétel, a maximális profitot biztosító kibocsátás feltétele (szövegesen, képletekkel és ábrákon is!), üzembezárási pont, fedezeti pont, termelői többlet, rövid távú iparági kínálati függvény, a versenypiac hosszú távú egyensúlya! Figyelmesen olvassa el újra a Tk. 171-176. oldalát, valamint a Módszertani segédlet maximális profitot biztosító kibocsátási szint meghatározásával foglalkozó részét (49. oldal), tekintse át az ott bemutatott mintapéldákat, azok megoldási elveit, majd oldja meg a következő feladatokat, amelyekkel a profitmaximumot biztosító kibocsátás - (1) táblázat, (2) függvények vagy (3) ábrák alapján történő - meghatározását gyakorolhatja. (1) A maximális profitot biztosító kibocsátás, tényezőfelhasználás és a maximális profit meghatározás táblázatos példában: Fgy. 43. o. 1. feladat. (2) A profitmaximumot biztosító kibocsátás meghatározása függvények alapján: Fgy. 46. oldalán található 9. feladat a) pontja, illetve a 49. oldalon található 18. feladat. (3) A profitmaximumot biztosító kibocsátási szint meghatározása ábrák alapján: Fgy. 46. oldalán található 7. feladat. Tekintse át ismét a Tk. 177. oldalán a fedezeti és üzembezárási pontról, valamint a veszteségminimalizálásról szóló részt, majd a következő sorrendben oldja meg a Fgy. 48. oldalán található 17. feladatot, a 44. oldalon található 4. feladatot, a 46. oldalon található 8. feladatot, valamint a 45. oldalon található 6. feladatot (ennél a feladatnál a bal oldali koordináta-rendszerben jelölje az a) és b) pontnak megfelelő profitmaximumot biztosító kibocsátási szintet és a profit nagyságát is)! Olvassa el újra a Tk. 178. oldalán a tökéletesen versenyző vállalat egyéni kínálati függvényéről szóló részt, majd oldja meg a Fgy. 44. oldalán található 3. feladatot és a 47. oldalon található 11. feladatot! Nézze át a Tk. 179-180. oldalán az iparági vagy piaci kínálat meghatározásáról szóló részt, majd oldja meg a Fgy. 44. oldalán található 5. feladatot! Gondolja végig azt is, hogyan állítható elő a piaci kínálati függvény n db tökéletesen versenyző vállalat teljesen azonos egyéni kínálati függvényének ismeretében! Figyelmesen olvassa el újra a Tk. 180-181. oldalán a tökéletes verseny hosszú távú egyensúlyáról szóló részt! Jól jegyezze meg, hogy rövid távon lehetséges, hogy az iparág tökéletesen versenyző vállalatai gazdasági profitra (vagyis normálprofit feletti extraprofitra) tesznek szert. Hosszú távon azonban ilyenkor új belépőkkel kell számolni, akik vagy amelyek megnövelik a kínálatot, lenyomják az árat, s ezzel lecsökkentik a számviteli eredményt a normálprofit szintjére, vagyis a gazdasági profit zérus lesz hosszú távon, s a vállalatok a fedezeti pontjukban (AC minimuma) termelnek. A rövid és hosszú távú iparági egyensúlyhoz témaköréhez a Módszertani segédlet 117-120. oldalán található 4. feladatot oldja meg! Végezetül a Fgy. 48. oldalán található 16. feladat megoldásán keresztül elemezze, milyen hatást gyakorol a termékadó (vagy ami ezzel pont ellentétes hatást vált ki: az [ár]támogatás) a vállalatok költségeire, az iparági kínálatra és a piac egyensúlyára!
Követelmények
A leckét akkor sikerült megfelelően elsajátítania, ha Ön képes
jellemzőket, formulákat és ábrákat rendelni a leckéhez kapcsolódó következő alapfogalmakhoz és/vagy jellemzőik, formuláik és ábráik alapján felismerni azokat: piaci szerkezet, tökéletes verseny, monopólium, a versenyző vállalat terméke iránti kereslet, összbevétel, határbevétel, a maximális profitot biztosító kibocsátás feltétele (szövegesen, képletekkel és ábrákon is!), üzembezárási pont, fedezeti pont, termelői többlet, rövid távú iparági kínálati függvény, a versenypiac hosszú távú egyensúlya; táblázattal és/vagy képletekkel megadott függvények alapján kiszámítani egy tökéletesen versenyző vállalat profitmaximumot biztosító kibocsátását, tényezőfelhasználását és maximális profitját, illetve ábrák alapján felismerni az optimális kibocsátás meghatározásához szükséges függvényeket és azok nevezetes pontjait (mintapéldák a második tevékenységnél); ábra alapján felismerni a fedezeti és üzemszüneti pontot, illetve a tökéletesen versenyző vállalat nyereségének és veszteségének megfelelő területeket egy átlag- és határköltség-függvényeket tartalmazó koordináta-rendszerben (mintapéldák a harmadik tevékenységnél); ábra alapján felismerni egy tökéletesen versenyző vállalat rövid távú kínálati függvényét, táblázatos feladat esetén kiszámítani annak pontjait, függvények képleteinek ismeretében pedig meghatározni az egyéni kínálati függvény formuláját, majd több képlet közül kiválasztani a helyeset (mintapéldák a 4. tevékenységnél); a piaci kínálati függvény pontjainak meghatározására a Fgy. 44. oldalán található 5. feladatnak megfelelő módon, illetve a piaci (vagy iparági) kínálati függvény képletének meghatározására, majd a helyes formula kiválasztására az egyéni kínálati függvények képletének ismeretében; számszerűen meghatározni egy tökéletesen versenyző iparág rövid és hosszú távú egyensúlyi pontjában a piaci árat és mennyiséget, az egyes vállalatok kibocsátását, azok költségfüggvényeit, valamint a piacon jelenlévő vállalatok számát a 6. tevékenységnél közölt mintapéldának megfelelő módon; számszerűen meghatározni, hogyan befolyásolja a vállalatokra kivetett termékadó vagy ártámogatás a piaci egyensúlyi árat és mennyiséget, az egyes vállalatok kibocsátását, valamint azok költségfüggvényeit (mintapélda: Fgy. 48. o. 16. feladat).

| Önellenőrző feladatok
1. Az alábbi táblázat egy tökéletesen versenyző kisvállalkozás parciális termelési függvényét mutatja. A munkafelhasználást (L) az alkalmazottak számával, a kibocsátást (Q) pedig darabban mérjük. Egy termék darabja a jelenlegi piaci viszonyok között 4.000 Ft-ért értékesíthető. A vállalkozás tőkeállománya félmillió Ft, ennek kamata jelenti a vállalat fix költségét. A kamatláb éves szinten 24%, egy hónapra pedig (egyszerű számítások alapján) 2%. (Havi elemzést végzünk!!!) Az alkalmazottak fizetése 80.000 Ft. Töltse ki az alábbi táblázat üres celláit a megfelelő értékekkel! Tört számok esetén egész Ft értékre kerekítsen! Az ezres helyiértékeket jelző pontokat ne használja!
L | Q | FC | VC | TC | MC | AVC | AC
0 | 0 |  |  |  |  |  |
2 | 100 |  |  |  |  |  |
4 | 180 |  |  |  |  |  |
6 | 240 |  |  |  |  |  |
8 | 280 |  |  |  |  |  |
10 | 300 |  |  |  |  |  |
A tökéletesen versenyző vállalat kibocsátására megfogalmazott optimumfeltétel szerint mekkora a profitmaximumot biztosító kibocsátás?
| 0;
| 100;
| 180;
| 240;
| 280;
| 300.
A tökéletesen versenyző vállalat kibocsátására megfogalmazott optimumfeltétel szerint mekkora a profitmaximumot biztosító munkafelhasználás?
| 0;
| 2;
| 4;
| 6;
| 8;
| 10.
Mekkora a maximális profit? (Az ezres helyiértékeket jelző pontokat ne használja!) maximális profit
2. Az alábbi ábra egy tökéletesen versenyző vállalat költségfüggvényeit és a vállalat számára releváns, aktuális piaci árat mutatja. Az ábrán látható számjelzéseket rendelje hozzá az ábra alatti közgazdasági fogalmakhoz. Minden fogalomhoz csak egy számjelet rendelhet! (A számjeleket közrefogó zárójeleket ne írja be az üres mezőkbe!) a fedezeti ponthoz tartozó ár a vállalat profitmaximalizáló kibocsátása a fedezeti ponthoz tartozó kibocsátás az egy termékre jutó összes költség profitmaximalizáló kibocsátás mellett az üzemszüneti ponthoz tartozó ár
Melyik terület mutatja a vállalat teljes költségét a profitmaximalizáló kibocsátás mellett?
| az O(5)A(4) pontok mint csúcsok által határolt téglalap területe;
| az (1)(3)BD pontok mint csúcsok által határolt téglalap területe;
| az (1)DEPa pontok mint csúcsok által határolt téglalap területe;
| egyik sem az előző három válaszlehetőség közül.
Melyik terület mutatja a vállalat profitját az optimális kibocsátás mellett?
| az O(5)A(4) pontok mint csúcsok által határolt téglalap területe;
| az (1)(3)BD pontok mint csúcsok által határolt téglalap területe;
| az (1)DEPa pontok mint csúcsok által határolt téglalap területe;
| egyik sem az előző három válaszlehetőség közül.
3. Egy tökéletesen versenyző vállalat fix költsége, F C=22500 , változóköltség-függvénye pedig V C=2000 q+ q 2 alakú, ahol q a vállalat kibocsátása. Az alábbi feladatok ehhez a vállalathoz kapcsolódnak. Válassza ki a helyes megoldásokat, illetve töltse ki a táblázatokat!
Rendelje hozzá az alábbi formulákhoz a felsorolt, 1-7 számokkal jelölt függvényeket. Az üres helyekre a helyesnek vélt függvény számjelét írja. Egy helyre csak egy számot írhat! 1 FC 2 VC 3 TC 4 AFC 5 AVC 6 AC 7 MC ...=2000+q ...=2000+2 q ...= 22500 q +2000+q
Határozza meg a vállalat fedezeti és üzemszüneti pontját! fedezeti ponthoz tartozó mennyiség, qf fedezeti ponthoz tartozó ár, Pf üzemszüneti ponthoz tartozó mennyiség, qü üzemszüneti ponthoz tartozó ár, Pü
Döntse el az alábbi állításokról, hogy igazak vagy hamisak!
A vizsgált vállalat nem lép piacra vagy kilép a piacról, ha a termék egységára nem haladja meg a 2000 Ft-ot. |
A vizsgált vállalat 2000 Ft feletti termékár esetén pozitív gazdasági profitot realizál. |
Határozza meg a vállalat egyéni rövid távú kínálati függvényét! Határozza meg a teljes iparág kínálati függvényét is abban az esetben, ha az iparágban összesen 100 db a fenti vállalattal (költségviszonyait és termelési technológiáját tekintve) teljes azonos cég van jelen! Válassza ki az egyéni és a piaci kínálati függvény helyes formuláját!
Melyik az alábbiak közül a vállalat(ok) egyéni rövid távú kínálati függvénye?
| q S =0,5 P−1000 , ahol P≥2000 ;
| q S =0,5 P−2000 , ahol P≥4000 ;
| q S =P−2000 , ahol P≥2000 ;
| egyik sem a fentiek közül.
Melyik az iparági rövid távú kínálati függvény képlete?
| Q S =P−100000 , ahol P≥100000 ;
| Q S =50 P−100000 , ahol P≥2000 ;
| Q S =50 P , ahol P≥0 ;
| egyik sem a fentiek közül.
Mekkora lesz a piacon kialakuló egyensúlyi ár és egyensúlyi mennyiség, ha a termék inverz keresleti függvénye P=4000−0,18 Q alakú? Mekkora lesz egyetlen vállalat termelése? Mekkora lesz egyetlen vállalat profitja ilyen piaci viszonyok esetén? a piaci egyensúlyi ár, Pe a piaci egyensúlyi mennyiség, Qe egyetlen vállalat termelése piaci egyensúlyi ár esetén, q* egyetlen vállalat profitja, π
A jelenleg érvényes körülmények alapján hosszú távon a vállalatok száma és az iparági kínálat várhatóan...
| növekedni fog.
| nem változik.
| csökkeni fog.
Tételezzük fel, hogy rövid távon a kormányzat a költségvetési bevételek átcsoportosításával (tehát nem a termék fogyasztóira kirótt többletadóból) létrehozott keretből ártámogatást nyújt a termék gyártóinak. Minden egyes termék eladása után a vállalatok a piaci áron felül még 1000 pénzegységhez jutnak. Mekkora lesz ebben az esetben a piaci egyensúlyi ár és az egyensúlyi mennyiség, egyetlen vállalat termelése, valamint javít-e a korábban veszteséges vállalatok helyzetén az állami támogatás? A számítások elvégzése után töltse ki az alábbi mezőket! az új piaci egyensúlyi ár, Pe' az új piaci egyensúlyi mennyiség, Qe' egyetlen vállalat termelése piaci egyensúlyi ár esetén, q* egyetlen vállalat profitja, π