KURZUS: Mikroökonómia

MODUL: VI. modul: Általános egyensúly

19. lecke: A csere egyensúlya

| Tanulási útmutató
A 19. leckéhez tartozó tananyagot a Tk. 13. Az általános egyensúly című fejezetének 13.1. A fogyasztói egyensúly című alfejezetében találja (233-240. o.). A kapcsolódó tananyag viszonylag rövid, ezért a tevékenységek elvégzése, a követelmények áttekintése és az önellenőrző feladatok megoldása nem igényel többet másfél óránál. Az ábrák értelmezése a lecke során nagy hangsúlyt kap, ezért azokra kifejezetten ügyeljen. Először olvassa el a tankönyv kijelölt részét, azután végezze el a tevékenységeket, majd oldja meg az önellenőrző feladatokat! Az egyes tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő alapfogalmak jellemzőit: általános egyensúlyi elemzés/elmélet, (induló) készletallokáció, a csere Edgeworth-doboza, Pareto-hatékony jószágmegoszlás, a csere szerződési görbéje, a gazdaság magja, áregyenes, piaci egyensúly! Tekintse át figyelmesen a Tk. 234-236. oldalának szöveges magyarázatát és ábráit! A 13.2. ábra alapján gyakorolja az egyes szereplők által birtokolt javak mennyiségének leolvasását az Edgeworth-doboz egy adott pontjában! A Tk. 236-240. oldalainak szöveges magyarázata és ábrái alapján jól jegyezze meg az elemzés során előforduló nevezetes pontok, görbék és alakzatok jellemzőit, a szerződési görbe levezetésének elvét, valamint a piaci egyensúly kialakulásának folyamatát!
Követelmények
A leckét akkor sikerült megfelelően elsajátítania, ha Ön képes
jellemzőket, formulákat és ábrákat rendelni a leckéhez kapcsolódó következő alapfogalmakhoz és/vagy jellemzőik, formuláik és ábráik alapján felismerni azokat: általános egyensúlyi elemzés/elmélet, (induló) készletallokáció, a csere Edgeworth-doboza, Pareto-hatékony jószágmegoszlás, a csere szerződési görbéje, a gazdaság magja, áregyenes, piaci egyensúly; két termék összes rendelkezésre álló mennyiségének ismeretében leolvasni az egyes szereplők által birtokolt termékmennyiségeket a csere Edgeworth-dobozának egy adott pontjában; ábra alapján felismerni az Edgeworth-doboz nevezetes pontjait, területeit és görbéit, illetve társítani egymáshoz a csere Edgeworth-dobozának (nevezetes) pontjait, görbéit, területeit, valamint azok szöveges jellemzőit; megállapítani a csere Edgeworth-dobozával, annak nevezetes pontjaival és alakzataival kapcsolatban megfogalmazott állítások helyességét vagy helytelenségét.

| Önellenőrző feladatok
1. Egy cseregazdaságban az x termékből rendelkezésre álló összes mennyiség 120 egység. Ugyanez az y termékből csupán 70 egységnyi. Az alábbi ábra két fogyasztó (A és B) Edgeworth-dobozát mutatja. Az egyes fogyasztók koordináta-rendszerének origóit az OA és OB pontok jelölik. A tengelyeket értelemszerűen xA{/a} és yA{/a}, illetve xB és yB betűkombinációkkal jelöltük. Olvassa le, hogy mekkora az egyes fogyasztók által birtokolt x és y termékmennyiség az E ponttal jelölt allokáció esetén, majd a kapott értékeket írja be az alábbi táblázatba!
az A fogyasztó által birtokolt x termék mennyiség |
az A fogyasztó által birtokolt y termék mennyiség |
a B fogyasztó által birtokolt x termék mennyiség |
a B fogyasztó által birtokolt y termék mennyiség |
2. Az alábbi ábra két fogyasztói csoport (A és B) egymással szembefordított közömbösségi térképét mutatja két termék (x és y) vonatkozásában. Az egyes fogyasztói csoportok koordináta-rendszerének origóit az OA és OB pontok jelölik. A tengelyeket értelemszerűen xA és yA, illetve xB és yB betűkombinációkkal jelöltük. A kezdeti jószágmegoszlás (indulóallokáció) az I pontnak, a kezdeti piaci árarány pedig az I és E pontokon átmenő egyenes meredekségének megfelelő.
Egészítse ki az alábbi mondatokat a felsorolt közgazdasági fogalmak valamelyikével! Az üres helyekre az adott fogalom számát írja! Egy helyre csak egy számot írhat! A mondatok mindegyike a fenti ábrához kapcsolódik! Közgazdasági fogalmak: 1 Pareto-hatékony 2 szerződési görbe 3 indulóallokáció 4 áregyenes 5 egyensúlyi árarány 6 a gazdaság magja 7 piaci egyensúly A Edgeworth-doboz két origóját összekötő, A, B, C, D, E és F pontokon átmenő vonal a . Az I betűvel jelölt nem . Az I és E pontokon átmenő mentén nem alakulhat ki . Az I és C pontokon átmenő meredeksége az . A B és D pontok közötti része .
Az alábbi, összetett mondatok formájában megfogalmazott állítások szintén a fenti ábrához kapcsolódnak!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az A ponttal jelölt allokáció Pareto-hatékony, mert csak úgy tudjuk növelni egyik fogyasztói csoport hasznosságát, ha a másikét csökkentjük. |
A | B | C | D | E
Az E ponttal jelölt allokáció Pareto-hatékony, mert rajta van a kezdeti piaci áraránynak és az indulóallokációnak megfelelő áregyenesen. |
A | B | C | D | E
A következő tesztfeladatok is a fenti ábrához kapcsolódnak!
Melyik az az allokáció a csere Edgeworth-dobozában, amely esetén az A fogyasztói csoport hasznossága maximális?
| OA
| C
| E
| OB
Az I ponttal jelölt indulóallokációból indulva növeljük a lehető legmagasabb szintre a B fogyasztói csoport hasznosságát úgy, hogy közben az A fogyasztói csoport hasznossága nem csökkenhet. Melyik pontba jutunk?
| A
| B
| C
| D
| E
| F