KURZUS: Mikroökonómia

MODUL: V. modul: Tényezőpiacok

17. lecke: A fogyasztási kiadások optimális időbeli allokációja és a háztartások tőkepiaci magatartása

| Tanulási útmutató
A 17. leckéhez tartozó tananyagot a Tk. 6. A háztartások tényezőpiaci magatartása című fejezetének 6.2. A háztartások megtakarításai - háztartások a tőkepiacon című alfejezetében találja (97-103. o.). Először olvassa el a tankönyv kijelölt részét, majd végezze el a tevékenységeket, végül oldja meg az önellenőrző feladatokat! A tevékenységek elvégzése során térjen vissza a tankönyv adott tevékenységhez kapcsolódó részére, szükség esetén olvassa el azt újra! Fontos, hogy mindig dolgozza fel a Módszertani segédlet adott tevékenységnél hivatkozott részét! A tevékenységek elvégzéséhez a feladatgyűjteményre (továbbiakban: Fgy.) és a jegyzetfüzetére is szüksége lesz, ezeket is készítse elő!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Definícióik, képleteik és ábráik alapján jegyezze meg a leckéhez kapcsolódó következő alapfogalmak jellemzőit: időpreferencia, fogyasztói tér különböző időszakok fogyasztásai esetén, közömbösségi görbék időbeli választás esetén (intertemporális közömbösségi görbék), időszakok közötti költségvetési egyenes (tőkepiaci egyenes), a döntéshozó optimális választása, hitelfelvevő és megtakarító pozíció, a döntéshozó optimális választásának változása a kamatláb módosulása következtében! A Tk. 98. oldalán olvassa el újra az időpreferenciával foglalkozó részt, különös tekintettel a fogyasztók időpreferenciájára vonatkozó általános feltevésre, majd a 6.8. ábra és annak szöveges magyarázata alapján egy arra alkalmas koordináta-rendszerbe rajzoljon fel egy a fenti feltevésnek megfelelő, időbeli választás esetére vonatkozó közömbösségi görbét, majd igazolja, hogy az ábra pozitív időpreferenciájú döntéshozóra vonatkozik! Tekintse át a Módszertani segédlet 51-52. és 57-58. oldalát is! A Tk. 99-101. oldala alapján tekintse át az időszakok közötti (intertemporális) költségvetési egyenes megszerkesztésének, függőleges és vízszintes tengelymetszetei meghatározásának, valamint képlete levezetésének elveit, majd oldja meg a Fgy. 67. oldalán található 13. és 14. feladat a) és b) pontjait azzal a kiegészítéssel, hogy határozza meg a tőkepiaci egyenes képletét is! Tekintse át a Módszertani segédlet 22-25. oldalát is! Tekintse át ismét a Tk. 101-103. oldalát, valamint a Módszertani segédlet adott jelen- és jövőbeli jövedelmek, valamint adott kamatláb mellett maximális hasznosságot biztosító intertemporális allokáció meghatározásával foglalkozó részét 93-94. oldalak), illetve az ott bemutatott mintapéldák alapján az optimális időbeli allokáció meghatározásának lépéseit és ábrázolásának elveit! Ezek után oldja meg a Fgy. 67. oldalán található 13. és 14. feladat c) pontjait is, valamint a Módszertani segédlet példatár részében az ehhez a leckéhez kapcsolódó feladatokat a 116-117. oldalon! A Tk. 102. oldalán található ábrák és szöveges magyarázatok alapján tekintse át ismét, hogyan befolyásolja a kamatláb megváltozása a tőkepiaci egyenes helyzetét, valamint a különböző preferenciákkal rendelkező döntéshozók optimális választását és megtakarítási vagy hitelfelvételi pozícióját! Figyelem: a 6.13. ábra hibás, a C pontnak az adott költségvetési egyenesen balra feljebb kéne elhelyezkedni, oly módon, hogy C vízszintes koordinátája (C1') kisebb legyen, mint a B ponthoz tarotzó optimális jelenbeli fogyasztás (C1). Az ábrához tartozó szöveges magyarázat helytálló.
Követelmények
A leckét akkor sikerült megfelelően elsajátítania, ha Ön képes
jellemzőket, formulákat és ábrákat rendelni a leckéhez kapcsolódó következő alapfogalmakhoz és/vagy jellemzőik, formuláik és ábráik alapján felismerni azokat: időpreferencia, fogyasztói tér különböző időszakok fogyasztásai esetén, közömbösségi görbék időbeli választás esetén (intertemporális közömbösségi görbék), időszakok közötti költségvetési egyenes (tőkepiaci egyenes), a döntéshozó optimális választása, hitelfelvevő és megtakarító pozíció, a döntéshozó optimális választásának változása a kamatláb módosulása következtében; ábra alapján felismerni egy pozitív időpreferenciával rendelkező döntéshozó közömbösségi görbéit, illetve eldönteni az időbeni választás esetére érvényes közömbösségi görbék és az időpreferenciával kapcsolatos állítások helyességét vagy helytelenségét; ábrát és képletet rendelni adott indulójövedelem és kamatláb esetén érvényes költségvetési (vagy tőkepiaci) egyeneshez, számszerűen meghatározni annak tengelymetszeteit, valamint felismerni, hogy a kamatláb és/vagy a jelenbeli és jövőbeli indulójövedelem változása milyen módon befolyásolja a tőkepiaci egyenes ábráját, képletét és tengelymetszeteit (mintapéldák: Fgy. 67. oldalán található 13. és 14. feladat a) és b) pontja); optimális választását bemutató ábra alapján felismerni egy megtakarító és egy hitelfelvevő pozícióban lévő döntéshozót, az ábráról leolvasni az optimális jelenbeli és jövőbeli fogyasztási kiadások, valamint a megtakarítás vagy hitelfelvétel nagyságát, illetve adott jelenbeli és jövőbeli indulójövedelmek, intertemporális hasznossági függvény és kamatláb esetén számszerűen meghatározni az optimális jelenbeli és jövőbeli fogyasztási kiadások, valamint a megtakarítás vagy hitelfelvétel nagyságát (mintapéldák lásd a 4. tevékenységnél); ábrák alapján felismerni a kamatláb változásának irányát, valamint a különböző preferenciákkal rendelkező döntéshozók megtakarítási vagy hitelfelvételi pozíciójának kamatláb-változás hatására bekövetkező módosulását, illetve megállapítani az előzőekkel kapcsolatosan megfogalmazott állítások helyességét vagy helytelenségét.
Önellenőrző feladatok

| 1. Az alábbi fogyasztók közül kiknek pozitív az időpreferenciája?
| Mórickának, aki az ebédet mindig kedvenc fogásával kezdi;
| Pistikének, aki viszont inkább a végére hagyja a legfinomabb falatokat;
| Sanyikának, aki már december 20-án követeli karácsonyi ajándékait;
| Pannának, aki december 20-án úgy gondolja, hogy neki nagyobb örömet okoz az, ha az ajándékait majd szenteste kapja meg, s örömmel tölti el a várakozás izgalma;
| Katának, akinek Dévényi Tibi bácsi elintézte, hogy másnap találkozhat Mel Gibsonnal, bár ő jobban szeretné, ha inkább csak egy hónap múlva történne meg a nagy találkozás, hogy addig fel tudjon készülni lelkileg.
2. Egy fogyasztó jelenbeli jövedelme (I1) és jövőbeli jövedelme (I2) egyaránt 2.000.000 Ft. A piaci kamatláb jelenleg 20%. A fogyasztó intertemporális hasznossági függvénye U( C 1 , C 2 )= C 1 0,75 ⋅ C 2 0,25 , ahol C1 a jelenbeli, C2 pedig a jövőbeli fogyasztási kiadások nagysága millió (!) Ft-ban.
A második időszak teljes jövedelmének terhére felvett hitellel mekkora a fogyasztó lehetséges maximális jelenbeli fogyasztási kiadása?
| 3.666.667 Ft
| 4.333.333 Ft
| 2.200.000 Ft
| 4.400.000 Ft
Az alábbiak közül melyik a döntéshozó tőkepiaci egyenesének a képlete? (A C és I változókat millió Ft-ban értelmezzük!)
| C 2 =0,4 C 1
| C 2 =4,4 C 1
| C 2 =4,4−1,2 C 1
| C 2 =4,4+1,2 C 1
Határozza meg a fogyasztó optimális jelenbeli és jövőbeli fogyasztását, s a kapott eredményeket (Ft-ban) írja be az üres mezőkbe! (Az erzes helyiértékeket jelző pontokat NE használja!) optimális jelenbeli fogyasztás (C1*) optimális jövőbeli fogyasztás (C2*)
Az optimális intertemporális allokációt megvalósító fogyasztó...
| hitelfelvevő pozícióban van;
| az egyes időszakokban pontosan a jövedelmével megegyező fogyasztási kiadásokat eszközöl;
| az első időszakban megtakarításokat képez.
Tételezzük fel, hogy a kamatláb 25%-ra emelkedik. Számolja ki a fogyasztó új optimális időbeli allokációját, majd az alábbi ábrák közül válassza ki, hogy melyik mutatja a fogyasztó helyzetében bekövetkező változásokat! (Az ábrák nem a nagyságrendeket, hanem a változások irányát igyekeznek megragadni!)
| 1. ábra
| 2. ábra
| 3. ábra
| 4. ábra